cyanic-selkie/wikianc huggingface dataset:
ಸ್ತ್ರೀ
ಎರಡು ವರ್ಗವಾಗಿ
ಒಂದು ಜೀವವನ್ನು ಸೃಷ್ಟಿಮಾಡುವ ಶಕ್ತಿ ಮಹಿಳೆ ಗೆ ಇದೆ ಎಂದಾದರೆ, ಖಂಡಿತವಾಗಿ ಅವಳಲ್ಲಿ ಅನಂತವಾದ ಶಕ್ತಿ ಇದೆ ಎಂದರ್ಥ. ಮಾತೃ ಶಕ್ತಿ, ವಾತ್ಸಲ್ಯ, ಸಹನೆ, ಪ್ರೀತಿ, ತಾಳ್ಮೆ, ಆರೈಕೆ, ಸತ್ಕಾರ, ಸನ್ಮಾನ, ಸಾಂತ್ವನ ಗುಣಗಳು ಆಕೆಗೆ ಹುಟ್ಟಿನಿಂದಲೇ ಮೇಳೈಸಿಕೊಂಡು ಬಂದಿರುತ್ತದೆ.ನಮ್ಮ ದೇಶದಲ್ಲಿ ಕೌಟುಂಬಿಕ ಪದ್ಧತಿ, ಸಂಸ್ಕೃತಿ, ಸಂಸ್ಕಾರಗಳು, ಕುಟುಂಬ ನಿರ್ವಹಣೆ, ಆರೈಕೆ ಮಾಡುವ ಜವಾಬ್ದಾರಿ ಅನಾದಿ ಕಾಲದಿಂದಲೂ ಬಂದಿರುವುದರಿಂದ ಸಣ್ಣ ವಯಸ್ಸಿನಿಂದಲೇ ಆಕೆಗೆ ಹಲವಾರು ನೀತಿ ನಿಯಮಗಳು, ಕಟ್ಟುಪಾಡುಗಳನ್ನು ಹಾಕಲಾಗುತ್ತದೆ. ಮನುಷ್ಯನ ಎಲ್ಲಾ ಚಟುವಟಿಕೆಗಳು ಅಂಗಾಂಗಗಳ ಪರಸ್ಪರ ಕಾರ್ಯಾಚರಣೆಯನ್ನು ಅವಲಂಬಿಸಿದ್ದು ದೇಹ ಮತ್ತು ಮನಸ್ಸಿನ ಹೊಂದಾಣಿಕೆಯನ್ನು ವರ್ತನಾಕ್ರಿಯೆಗಳ ಮೂಲಕ ಸಾಧಿಸುತ್ತದೆ. ಬಹಪಾಲು ವರ್ತನೆಗಳು ದೇಹದೊಳಗಿನ ಮತ್ತು ಹೊರಗಿನ ಪ್ರೇರಣೆಗಳನ್ನು ನೀಗಿಸುವ ಕಾರ್ಯವನ್ನು ಯಶಸ್ವಿಯಾಗಿ ಮಾಡುತ್ತದೆ. ಸ್ವತಂತ್ರ ರೀತಿಯಲ್ಲಿ ಮನೆಯಿಂದ ಹೊರಗೆ ಹೋಗಿ ವ್ಯವಹಾರ ನಡೆಸುವುದು ಪುರುಷ ಪ್ರಧಾನ ಸಮಾಜದಲ್ಲಿ ಅತ್ಯಂತ ಕಷ್ಟವೇ ಆಗಿತ್ತು. ಕೆಲವು ಧರ್ಮಗಳ ಪ್ರಕಾರ ಸ್ತ್ರೀಯರಿಗೆ ಆತ್ಮವಿಲ್ಲ. ಕೆಲವು ಧರ್ಮಗಳಲ್ಲಿ ಸ್ತ್ರೀಯರಿಗೆ ಮೋಕ್ಷವಿಲ್ಲ. ಬೌದ್ಧ ಧರ್ಮದಲ್ಲಿಯೂ ಮೊದಮೊದಲು ಸ್ತ್ರೀಯರಿಗೆ ಅವಕಾಶವಿರಲಿಲ್ಲ ಮಹಿಳೆಯನ್ನು ಮುಖ್ಯವಾಗಿ ಎರಡು ವರ್ಗವಾಗಿ ನೋಡ ಬೇಕಾಗುತ್ತದೆ. ಒಂದು ಗ್ರಾಮೀಣ ಮಹಿಳೆ. ಇನ್ನೊಂದು ನಗರ ಪ್ರದೇಶದ ಮಹಿಳೆ. ಪಾತ್ರ ಮತ್ತು ಜವಾಬ್ದಾರಿಗಳ ನಿರ್ವಹಣೆಯಲ್ಲಿ ಇವರಿಬ್ಬರಲ್ಲಿ ವ್ಯತ್ಯಾಸಗಳಿವೆ. ಶಿಕ್ಷಣದ ಮಟ್ಟ ಮತ್ತು ಕುಟುಂಬದ ಪರಿಸರ, ಅದಕ್ಕೆ ಅನುಸರಿಸಿ ಜೀವನವನ್ನು ನೋಡುವ ಮತ್ತು ಅನುಭವಿಸಲು ಇಚ್ಚಿಸುವ ಮನೋಭಾವದಲ್ಲಿ ಇಬ್ಬರಿಗೂ ವ್ಯತ್ಯಾಸವಿದೆ.
ಸಾಮಾಜಿಕವಾಗಿ
ಸ್ತ್ರೀ ಕನಸೂ ಹೌದು, ವಾಸ್ತವವೂ ಹೌದು. ಪ್ರಕೃತಿಗೂ - ಸ್ತ್ರೀಗೂ ಅವಿನಾಭಾವ ಸಂಬಂಧವಿದೆ. ಈಕೆ ಭೂಮಿಯಾಗಿ, ಮುಗಿಲಾಗಿ, ಮೇರುಪರ್ವತವಾಗಿ ಬೆಳೆದು ನಿಂತಿದ್ದಾಳೆ. ಹಾಗಾಗಿ ಸ್ತ್ರೀಯನ್ನು ಸಮೃದ್ದಿಯ ಸಂಕೇತವೆಂದು ಪರಿಭಾವಿಸಲಾಗಿದೆ. ಇಡಿ ವಿಶ್ವವೇ ಆರೋಗ್ಯಕರ ಮನೋಭಾವ ಹೊಂದಲು ಸಹಕಾರ ಶಕ್ತಿ ಸ್ತ್ರೀಯಾಗಿದ್ದಾಳೆ. ನಿಸರ್ಗದಲ್ಲಿ ಹಲವು ಬಗೆಯ ವೈವಿಧ್ಯತೆಗಳಿರುವಂತೆ ಸ್ತ್ರೀಯರಲ್ಲೂ ಹಲವು ವಿಧದ ಮಹಿಳೆಯರನ್ನು ಕಾಣಬಹುದು. ಚರಿತ್ರೆಯಲ್ಲಿ ಹಿಂದೆ ಮಾತೃಪ್ರಧಾನ ಕುಟುಂಬಗಳಿದ್ದುದನ್ನು ನಾವು ಸ್ಮರಿಸಬಹುದಾಗಿದೆ. ವಚನಕಾರರು ಹೆಣ್ಣನ್ನು 'ಮಾಯೆ'ಯೆಂದು ಕರೆದಿದ್ದಾರೆ. ಹೆಣ್ಣು ಮಾಯೆ, ಹೊನ್ನು ಮಾಯೆ, ಮಣ್ಣು ಮಾಯೆ ಹೆಣ್ಣು ಮಾಯೆಯಲ್ಲ ಹೊನ್ನು ಮಾಯೆಯಲ್ಲ ಮಣ್ಣು ಮಾಯೆಯಲ್ಲ ಮನದ ಮುಂದಣ ಆಸೆ ಮಾಯ ಕಾಣಾ- ಅಲ್ಲಮ ಪ್ರಭು
ಮಹಿಳೆಯ ಶಾರೀರಿಕ ರಚನೆ
ಗಂಡಸಿಗೆ ಹೊಲಿಸಿದಾಗ ಹೆಣ್ಣಿನ ದೇಹವನ್ನು ನ್ಯೂನತೆಯ ಗೂಡನ್ನಾಗಿ ಕಲ್ಪಿಸಲಾಗುತ್ತದೆ. ಭೌತಿಕ ವಸ್ತುಗಳನ್ನು ಬಳಸಿ ತಮ್ಮ ದೇಹವನ್ನು ಕೆಲಸಕಾರ್ಯಗಳಲ್ಲಿ ತೊಡಗಿಸುವಾಗ ಹುಡುಗಿಯರಲ್ಲಿ ಅಳುಕು ಮನೋಭಾವ, ಹಿಂಜರಿಯುವಿಕೆ ಹಾಗೂ ಹಿಂದು ಮುಂದು ನೋಡುವ ಡೋಲಾಯಮಾನ ಸ್ಥಿತಿ ಕಾಣಿಸಿಕೊಂಡು, ಸಂಕಲ್ಪ ಶಕ್ತಿ ಕಡಿಮೆಯಿದೆ ಎಂದು ಭಾವಿಸುತ್ತಾರೆ. ಮಾಡಬೇಕಾದ ಕೆಲಸವನ್ನು ಮಾಡಿ ಪೂರೈಸುವ ಸಾಧನವೆಂದು ದೇಹವನ್ನು ಕಲ್ಪಿಸುವ ಬದಲಾಗಿ, ಹೆಣ್ಣುಗಳು ತಮ್ಮ ಶರೀರವನ್ನು ಒಂದು ತೊಡರು, ಕೋಟಲೆ ಎಂದು ಕಲ್ಪಿಸುವುದುಂಟು. ಮಾದರಿ ಹೆಣ್ಣನ್ನು ಉಪಭೋಗಿ ನೆಲೆಯಲ್ಲಿ ಗ್ರಹಿಸುವುದು. ಅವಳ ದೇಹ, ಆ ದೇಹದ ಸೌಂದರ್ಯ, ಅದರ ಧಾರಣ ಶಕ್ತಿ, ಅದರ ಪ್ರಾಯೋಗಿಕ ಉಪಯುಕ್ತತೆ ಈ ಎಲ್ಲವನ್ನೂ ಪಿತೃಪ್ರಧಾನ ವ್ಯವಸ್ಥೆ, ತನ್ನ ಅಪೇಕ್ಷೆ ಮತ್ತು ಅನುಕೂಲಕ್ಕೆ ತಕ್ಕಂತೆ ನಿರ್ವಚನಗಳನ್ನು ಕಟ್ಟಿಕೊಂಡಿದೆ.
ಮಹಿಳಾ ಮೀಸಲಾತಿ
ಮಹಿಳೆಯರ ಬಗ್ಗೆ ಸರ್ವಜ್ಞನ ವಚನಗಳು...
ಕೊಜ್ಜಿಯರಿಲ್ಲದ ಮನೆಯು ಇವು ಮೂರೂ ಲಜ್ಜೆಗೇಡೆಂದ ಸರ್ವಜ್ಞ....
ತಾಯಿಯೆಂದಾನು ನುಡಿದೇನು ಪರಸ್ತ್ರೀಯ ತಾಯಿಯೆಂದೆಂಬೆ ಸರ್ವಜ್ಞ....
ಹೆತ್ತಮ್ಮನಿಗಿಂತ ಹಿತರಿಲ್ಲ ನರರೊಳಗೆ ನಿತ್ಯರೇ ಇಲ್ಲ ಸರ್ವಜ್ಞ....
ಮನ್ನಿಸಿ ನಡೆವ ಪುರುಷಂಗೆ ಇಹಪರದಿ ಮುನ್ನ ಭಯವಿಲ್ಲ ಸರ್ವಜ್ಞ....
ನಾಲಿಗೆಯೊಂದು ಎಲುಬಿಲ್ಲ ಧೃಡಮನವು ಬಾಲೆಯರಿಗಿಲ್ಲ ಸರ್ವಜ್ಞ....
ಕರ್ಪೂರದ ಮೇಲೆ ಕಸವಿರಲು ಅದನೊಪ್ಪರೊಪ್ಪದವರುಂಟೇ ಸರ್ವಜ್ಞ....
ನೀತಿಯಿಲ್ಲದ ಮಿತ್ರನು ಭಿಕ್ಷದ ಪಾತ್ರೆಯೊಡೆದಂತೆ ಸರ್ವಜ್ಞ...
ಹೆಣ್ಣಿಂದಲೇ ಸಕಲ ಸಂಪದವು ಹೆಣ್ಣೊಲ್ಲ ದಣ್ಣಗಳು ಯಾರು ಸರ್ವಜ್ಞ...
ಹೆಣ್ಣೊಳಾಮೃತವು ವಿಷವುಂಟು ಉಣಬಲ್ಲ ಅಣ್ಣಗಳು ಯಾರು ಸರ್ವಜ್ಞ...
ಆಧುನಿಕ ಸ್ತ್ರೀ
ಆಧುನಿಕ ಸ್ತ್ರೀಯನ್ನು ನಾಲ್ಕು ಹಂತಗಳಲ್ಲಿ ಗುರ್ತಿಸಬಹುದು.
ಕೌಟುಂಬಿಕ ವಲಯ
ಕೌಟುಂಬಿಕ ವಲಯದಲ್ಲಿರುವ ವ್ಯಕ್ತಿಗಳಿಗೆ ಹೆಣ್ಣು ಆಸಕ್ತಿಯ, ಆತ್ಮ ಸಂಗಾತದ ವಿಷಯ. ತಾಯಿಯಾಗಿ, ತಂಗಿಯಾಗಿ, ಅಕ್ಕನಾಗಿ, ಹೆಂಡತಿಯಾಗಿ, ನಾದಿನಿಯಾಗಿ, ಅತ್ತಿಗೆಯಾಗಿ, ಅತ್ತೆಯಾಗಿ, ಗೆಳತಿಯಾಗಿ, ಪ್ರೇಮಿಯಾಗಿ ಆಕೆ ನಿರ್ವಹಿಸುವ ಪಾತ್ರಗಳು ಅದ್ಬುತ, ವರ್ಣನಾತೀತ. ಏಕೆಂದರೆ ಸ್ತ್ರೀ ಒಂದು ಸಮುದಾಯವನ್ನು ಸಮರ್ಥವಾಗಿ ಪ್ರತಿನಿಧಿಸುವ ಸಾಮರ್ಥ್ಯ ಹೊಂದಿರುವಂತಹವಳು. ಕೌಟುಂಬಿಕ ವಲಯದ ಸ್ತ್ರೀ ಕುಟುಂಬದ ಕಟ್ಟುಪಾಡುಗಳಿಗೆ ಒಳಗಾಗಿ ಜೀವನ ನಡೆಸುತ್ತಿದ್ದಾಳೆ. ಭಾರತೀಯ ಸಂಸ್ಕೃತಿಯ ರಾಯಭಾರಿಯಂತಿರುವ ಆಕೆ ತನ್ನ ಕುಟುಂಕ್ಕಾಗಿ ಏನೆಲ್ಲ ತ್ಯಾಗ ಮಾಡಲು ಸಿದ್ದಳಾಗಿರುತ್ತಾಳೆ.
ಸಾಧನೆಯ ಹಾದಿಯಲ್ಲಿ
ಸ್ತ್ರೀ ನಾಲ್ಕು ಗೋಡೆಗಳ ನಡುವೆ ಕಾಲಕಳೆಯುವ ಕಾಲವೀಗ ಕಣ್ಮರೆಯಾಗಿ, ಪುರುಷಪ್ರಧಾನ ಸಮಾಜದಲ್ಲಿ ಪುರುಷರಷ್ಟೇ ಧೀಮಂತಿಕೆಯಿಂದ ಬದುಕಲು ಸಾಧ್ಯವಿದೆಯೆಂದು ಹಲವಾರು ರೀತಿಯ ಸಾಧನೆಗಳನ್ನು ಮಾಡುವುದರ ಮೂಲಕ ತೋರಿಸಿ ಕೊಟ್ಟಿದ್ದಾಳೆ. ಎಲ್ಲಾ ಕ್ಷೇತ್ರದಲ್ಲೂ ಮುನ್ನಡೆಯುತ್ತಾ ಜಗತ್ತಿನ ದೃಷ್ಟಿಯನ್ನು ತನ್ನೆಡೆ ಸೆಳೆದಿದ್ದಾಳೆ. ಪ್ರತಿಭೆ, ಕಲೆ, ಸಾಹಿತ್ಯ, ಸಾಹಸ ಪ್ರವೃತ್ತಿಯಂತಹ ಸಾಧನೆಯಲ್ಲಿ ತೊಡಗಿ ವಿಶ್ವದ ಗೌರವಕ್ಕೆ ಪಾತ್ರಳಾಗಿದ್ದಾಳೆ. ತನ್ನ ಹಲವಾರು ಉತ್ತಮ ಗುಣ, ನಡತೆಗಳಿಂದ ಸರ್ವಸಂಪನ್ನಳೆನಿಸಿ ಪೂಜನೀಯಳು ಆಗಿದ್ದಾಳೆ. ಉದಾ: ಸರೋಜಿನಿ ನಾಯ್ಡು, ಕಲ್ಪನಾ ಚಾವ್ಹ್ಲ, ಸುನೀತಾ ವಿಲಿಯಂ, ಮದರ್ ತೆರೇಸ, ಕಿರಣ್ ಬೇಡಿ, ಇಂದಿರಾ ಗಾಂಧಿ ಮುಂತಾದವರು.
ಅಸಹಾಯಕತೆ
ಇಂದಿನ ಸ್ತ್ರೀ ತನ್ನ ಮೇಲಾಗುತ್ತಿರುವ ಅನ್ಯಾಯ, ಅನಾಚಾರ, ಅತ್ಯಾಚಾರ ಮತ್ತು ಭ್ರೂಣ ಹತ್ಯೆಯನ್ನು ತಡೆಯುವಲ್ಲಿ ವಿಫಲಳಾಗುತ್ತಿದ್ದಾಳೆ. ದೇಶದೆಲ್ಲೆಡೆ ನಡೆಯುತ್ತಿರುವ ಸ್ತ್ರೀ ದೌರ್ಜನ್ಯವನ್ನು ತಡೆಯುವ ದಾರಿ ಕಾಣದೆ ಅಸಹಾಯಕಳಾಗಿದ್ದಾಳೆ. ತಾನಿರುವ ವಲಯಗಳಲ್ಲಿ ನಡೆಯುವ ಶೋಷಣೆಗೆ ಸಿಲುಕಿ ಜರ್ಝರಿತಳಾಗಿದ್ದಾಳೆ. ಪ್ರೀತಿ, ಸ್ನೇಹ, ಆತ್ಮವಿಶ್ವಾಸದ ಬದುಕು ಈಗೀಗ ದುಸ್ತರವಾಗುತ್ತಿದೆ. ಕಾನೂನು ಸ್ತ್ರೀಯರ ಪರವಾಗಿದ್ದರೂ, ತನಗಿರುವ ಮಿತಿಗಳಿಂದ ಹೊರಬಾರಲಾರದೆ ಮನದೊಳಗೆ ಕುಗ್ಗುತ್ತಿದ್ದಾಳೆ.
ಪಾಶ್ವಾತ್ಯ ಸಂಸ್ಕೃತಿಯ ದಾಸ್ಯತೆ
ಆಧುನಿಕ ಸ್ತ್ರೀಯಲ್ಲಿ ಕೆಲವರು ಅಶಾಂತಿ, ಅಶಿಸ್ತು ಮತ್ತು ಅಜಾಗರೂಕ ನಡವಳಿಕೆಯಿಂದ ಸಮಾಜದೊಳಗಿನ ಶಿಸ್ತು, ಕಟ್ಟುಪಾಡುಗಳನ್ನು ಸಡಿಲಗೊಳಿಸುತ್ತಿದ್ದಾರೆ. ಅತೃಪ್ತಿ ಅವರಲ್ಲಿ ಮನೆಮಾಡಿ ಇಡೀ ವ್ಯವಸ್ಥೆಯನ್ನು ಹಾಳುಗೆಡಹುವ ಮಟ್ಟಕ್ಕೆ ಹೋಗುತ್ತಾ ಪಾಶ್ಚಾತ್ಯ ಸಂಸ್ಕೃತಿಯೆಡೆ ವಾಲುತ್ತಿದ್ದಾರೆ. ಸ್ತ್ರೀ ಸಮಾನತೆ, ಸ್ವಾತಂತ್ರ್ಯದ ಹೆಸರಿನಲ್ಲಿ ಸ್ವೇಚ್ಛಾಚಾರಿಗಳಾಗಿ, ತಾವು ಗಂಡಿಗಿಂತ ಯಾವುದರಲ್ಲಿಯೂ ಕಡಿಮೆ ಇಲ್ಲ ಎಂಬಂತೆ, ಮದ್ಯಪಾನ, ಧೂಮಪಾನ ಮಾಡುತ್ತಾ ಅರೆಬಟ್ಟೆಯನ್ನು ತೊಟ್ಟು ಎಗ್ಗಿಲ್ಲದಂತೆ ನಡೆದುಕೊಂಡು ಪ್ರಶ್ನಿಸಿದವರ ಮೇಲೆ ಇಲ್ಲಸಲ್ಲದ ಕೇಸುಗಳನ್ನು ಹಾಕುತ್ತಾ ಸಮಾಜದ ಸ್ವಾಸ್ಥ್ಯವನ್ನು ಕದಡುತ್ತಿದ್ದಾರೆ. ಕಾನೂನಿನ ದುರುಪಯೋಗ ಮಾಡಿಕೊಂಡು ಗುಂಡಾ ಪ್ರವೃತ್ತಿಯನ್ನು ಮೆರೆಯುತ್ತಿದ್ದಾರೆ. ಇಂದು ಮದುವೆ, ನಾಳೆ ಡೈವೋರ್ಸ್ ಎಂಬಂತಾಗಿದೆ. ತಾಳ್ಮೆ, ಸಂಯಮ ಇಲ್ಲವಾಗಿ ಅಹಂ, ದರ್ಪ, ದೌಲತ್ತನ್ನು ಪ್ರದರ್ಶಿಸುತ್ತಿದ್ದಾಳೆ.
ಡಾ.ಬಾಬಾ ಸಾಹೇಬ ಅಂಬೇಡ್ಕರ್ ಅವರ ಮಹಿಳಾ ಪರ ಆಲೋಚನೆ
ಮಹಿಳಾ ಮೀಸಲಾತಿ ಕುರಿತು ಸ್ಪಷ್ಟವಾಗಿ ಸಂವಿಧಾನದಲ್ಲಿಯೇ ಹೇಳುವುದರಿಂದ ನಾವು ರಾಜಕೀಯ ಮತ್ತು ಚುನಾವಣೆಯ ಸಂದರ್ಭದಲ್ಲಿ ಈ ಅಂಶಗಳನ್ನು ಗಮನದಲ್ಲಿಟ್ಟು ಕೊಂಡು ಕಾರ್ಯಾಚರಣೆಗೆ ತರಬೇಕಾಗುತ್ತದೆ. ಹೀಗಾದಾಗ ಮಾತ್ರ ಮಹಿಳಾ ಮೀಸಲಾತಿ ಯಶಸ್ವಿಯಾಗುತ್ತದೆ. ಇಲ್ಲದಿದ್ದರೆ ಇಲ್ಲ.
ಉಲ್ಲೇಖ
ವರ್ಗ:ಜೀವರಚನಶಾಸ್ತ್ರ ವರ್ಗ:ಸಮಾಜ ವಿಜ್ಞಾನ ವರ್ಗ:ಬಿ. ಆರ್. ಅಂಬೇಡ್ಕರ್
ರಿಚರ್ಡ್ ಅಡಾಲ್ಫ್‌ ಝಿಗ್ಮಾಂಡಿ
thumb ರಿಚರ್ಡ್ ಅಡಾಲ್ಫ್‌ ಝಿಗ್ಮಾಂಡಿ (1865-1929). ಆಸ್ಟ್ರೋ ಜರ್ಮನ್ ರಸಾಯನವಿಜ್ಞಾನಿ. ಕಲಿಲ ರಸಾಯನದಲ್ಲಿ ಮೂಲ ಸಂಶೋಧನೆ ನಡೆಸಿದ್ದಕ್ಕಾಗಿ 1925ನೆಯ ಇಸವಿಯಲ್ಲಿ ರಸಾಯನ ವಿಭಾಗದ ನೊಬೆಲ್ ಪಾರಿತೋಷಿಕ ಲಭಿಸಿತು.
ಬದುಕು ಮತ್ತು ಸಾಧನೆ
ಜನನ, ವಿಯನ್ನ (ಆಸ್ಟ್ರಿಯ), 1 ಏಪ್ರಿಲ್ 1865 ; ಮರಣ, ಗಟಿಂಗೆನ್ (ಜರ್ಮನಿ), 24 ಸೆಪ್ಟೆಂಬರ್ 1929.
ಜಿಗ್‍ಮಾಂಡಿ 1889ರಲ್ಲಿ ಮ್ಯೂನಿಕ್ ವಿಶ್ವವಿದ್ಯಾಲಯದಿಂದ ಪಿಎಚ್.ಡಿ. ಪದವಿಯನ್ನು ಗಳಿಸಿ, ಬರ್ಲಿನ್ ಮತ್ತು ಗ್ರಾಜ್ ನಗರಗಳಲ್ಲಿ ಸಂಶೋಧನಾ ಸಹಾಯಕನಾಗಿ ಕೆಲಸ ಮಾಡಿದ. ಜೇನಾ ನಗರದಲ್ಲಿರುವ ಷಾಟ್ ಮತ್ತು ಜೆನೋಸ್ಸನ್ ಗಾಜಿನ ಕಂಪನಿಯಲ್ಲಿ ನೌಕರಿಗೆ ಸೇರಿದ (1898). ಇಲ್ಲಿದ್ದಾಗಲೇ ಜಿಗ್‍ಮಾಂಡಿಗೆ ಕಲಿಲ ಚಿನ್ನದಿಂದ ಪದ್ಮರಾಗ ಗಾಜಿನ ಉತ್ಪತ್ತಿಯಲ್ಲಿ ಆಸಕ್ತಿ ಹುಟ್ಟಿತು. ಆಗಲೇ ಅವನು ಸೂಕ್ಷ್ಮದರ್ಶಕದಲ್ಲೂ ಕಾಣಲಸಾಧ್ಯವಾದ ಚಿನ್ನದ ನಿಲಂಬಕ (ಸಸ್ಪೆಂಡೆಡ್) ಮತ್ತು ಸಾಲ್‍ಗಳನ್ನು ಕಂಡು ಹಿಡಿದದ್ದು. ಚಿನ್ನದ ನಿಲಂಬಕ ಕಣಗಳು ಬೇರ್ಪಡಿಸಲ್ಪಟ್ಟಿರುವುದು ಅವುಗಳಲ್ಲಿರುವ ವಿದ್ಯುದಾವೇಶದಿಂದ ಎಂದು ಈತ ಆಗ ಪ್ರತಿಪಾದಿಸಿದ ತತ್ತ್ವ ಸರ್ವಸಾಮಾನ್ಯವಾಗಿ ಒಪ್ಪಿಗೆ ಪಡೆದಿದೆ. ಜೇನಾದಲ್ಲಿನ ಜೈಸ್ ಕಂಪನಿಯನ್ನು ಜಿಗ್‍ಮಾಂಡಿ ಸೇರಿದ ಬಳಿಕ ಸಿಡನ್‍ಟಾಫ್ ಎಂಬಾತನ ಜೊತೆಯಲ್ಲಿ ಸಂಶೋಧನೆ ನಡೆಸಿ ಅತಿಸೂಕ್ಷ್ಮದರ್ಶಕವನ್ನು (ಅಲ್‍ಟ್ರಾಮೈಕ್ರೊಸ್ಕೋಪ್) ಉಪಜ್ಞಿಸಿದ. ಅತಿಸೂಕ್ಷ್ಮದರ್ಶಕವನ್ನು ಬಳಸಿ ದ್ರಾವಣವೊಂದರ ದತ್ತಗಾತ್ರದಲ್ಲಿರುವ ಕಲಿಲ ಕಣಗಳನ್ನು ಎಣಿಕೆ ಮಾಡಿ ಪರೋಕ್ಷವಾಗಿ ಅವುಗಳ ಪ್ರಮಾಣವನ್ನು ಅಂದಾಜು ಮಾಡಬಹುದೆಂದು ಜಿಗ್‍ಮಾಂಡಿ ತೋರಿಸಿಕೊಟ್ಟ. ಇದರಿಂದ ಭೌತದ್ರವ್ಯದ ಅಂಗವೊಂದಾದ ಕಲಿಲಗಳ ಕ್ರಮಬದ್ಧ ಅನ್ವೇಷಣೆ ಮತ್ತು ಕಲಿಲ ದ್ರಾವಣಗಳು, ಹೊಗೆ, ಮಂಜು, ನೊರೆ, ಪೊರೆ ಮುಂತಾದವುಗಳ ತಾತ್ವಿಕ ಹಾಗೂ ಪ್ರಾಯೋಗಿಕ ಪ್ರಯೋಜನೆಗಳ ಅನ್ವೇಷಣೆ ಪ್ರಾರಂಭವಾಯಿತು. ದ್ರಾವಣವೊಂದರ-ಬಣ್ಣ ಅದರಲ್ಲಿರುವ ವಿಲೇಯಕದ ಕಲಿಲ ಕಣದ ಅಳತೆಯ ಮೇಲೆ ಅವಲಂಬಿಸಿರುವುದು, ರಕ್ಷಕ ಕಲಿಲಗಳು, ವಿದ್ಯುದ್ವಿಚ್ಛೇದ್ಯಗಳಿಂದ (ಎಲೆಕ್ಟ್ರೊಲೈಟ್ಸ್ ) ಕಲಿಲಗಳು ಗರಣಿ ಕಟ್ಟುವಿಕೆ (ಕೊಎಗ್ಯುಲೇಷನ್), ದ್ರಾವಣಗಳಲ್ಲಿನ ಬ್ರೌನಿಯನ್ ಚಲನೆ ಮುಂತಾದ ವಿಷಯಗಳನ್ನು ಜಿಗ್‍ಮಾಂಡಿ ಕೂಲಂಕಷವಾಗಿ ಅಧ್ಯಯನ ಮಾಡಿದ. ಹೀಗೆ ಈತ ಸುಮಾರು 30 ವರ್ಷಗಳ ಕಾಲ ಕಲಿಲ ಕ್ಷೇತ್ರದ ಅನ್ವೇಷಣೆಯಲ್ಲಿ ಅವಿಶ್ರಾಂತವಾಗಿ ತೊಡಗಿ ಈ ಕ್ಷೇತ್ರದ ಒಬ್ಬ ಮಾನ್ಯನಾಯಕನೆನ್ನಿಸಿಕೊಂಡ. ಈತನ ಸಂಶೋಧನೆಗಳ ನಿರ್ಧಾರಗಳು ಜೀವರಸಾಯನ ವಿಜ್ಞಾನ, ಏಕಾಣು ವಿಜ್ಞಾನ ಮತ್ತು ಭೂಭೌತವಿಜ್ಞಾನಗಳ ಹಲವಾರು ಸಮಸ್ಯೆಗಳನ್ನು ಬಿಡಿಸಿವೆ. ವರ್ಗ:ನೊಬೆಲ್ ಪ್ರಶಸ್ತಿ ಪುರಸ್ಕೃತರು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ವಿಜ್ಞಾನಿಗಳು
ಎಡ್ವರ್ಡ್ ಚೇಂಬರ್ಲಿನ್
ಬಾಲ್ಯ
ಎಡ್ವರ್ಡ್ ಚೇಂಬರ್ಲಿನ್ ನವರು ಮೇ-೧೮-೧೮೯೯ರಂದು ಲಾ ಕಾರ್ನರ್ ವಾಶಿಂಗಟನ್ ನಲ್ಲಿ ಜನಿಸಿದರು.ಅವರ ಪೂರ್ತಿ ಹೆಸರು ಎಡ್ವರ್ಡ್ ಹೇಸ್ಟಿಂಗ್ಸ್ ಚೇಂಬರ್ಲಿನ್.
ಜೀವನ
೧೯೩೩ನೆ ಎಸವಿಯು ಆರ್ಥಿಕ ಸಿದ್ದಂತಗಳ ಬೆಳವಣಿಗೆಯ ದೃಷ್ಟಿಯಿಂದ ಬಹುಮಹತ್ವಪೂರ್ಣವಾಗಿದೆ. ಆ ವರ್ಷ ಜೋನ್ ರಾಬಿನ್ಸನ್ ಅವಳ ಅರ್ಥಶಾಸ್ತ್ರದ ಪುಸ್ತಕದ ಗ್ರಂತವು ಹೊರಬಂದು ಆರ್ಥಿಕ ಸಿದ್ಧಾಂತಗಳಿಗೆ ಹೊಸ ತಿರುವು ಕೊಟ್ಟಿತು. ಅದೇ ವರ್ಷ ಅಮೇರಿಕದ ಅರ್ಥಶಾಸ್ತ್ರಜ್ಞನೊಬ್ಬನು ಎನ್ನೋಂದು ಹೊಸ ಸಿದ್ಧಾಂತವನ್ನು ಪ್ರತಿಪಾದಿಸಿದನು. ಆಶ್ಚರ್ಯದ ಸಂಗತಿಯೆಂದರೆ ಜೋನ್ ರಾಬಿನ್ಸನ್ ಅವಳ ಸಿದ್ಧಾಂತ ಮತ್ತು ಅಮೇರಿಕದ ಅರ್ಥಶಾಸ್ತ್ರಜ್ಞ ಪ್ರತಿಪಾದಿಸಿದ ಸಿದ್ಧಾಂತ ಎವೆರಡರಲ್ಲಿ ನೂರಕ್ಕೆ ನೂರರಷ್ಟು ಸಾಮ್ಯವಿದೆ. ಅಮೇರಿಕದ ಈ ಅರ್ಥಶಾಸ್ತ್ರಜ್ಞನ ಹೆಸರು ಎಡ್ವರ್ಡ್ ಹೇಸ್ಟಿಂಗ್ಸ್ ಚೇಂಬರ್ಲಿನ್. ಅನೇಕ ರೀತಿಯಲ್ಲಿ ಚೇಂಬರ್ಲಿನ್ ನ ಸಿದ್ಧಂತವು ಜೋನ್ ರಾಬಿನ್ಸ್ ಳ ಸಿದ್ಧಾಂತಕ್ಕಿಂತ ಉನ್ನತ ಮಟ್ಟದ್ದಾಗಿದೆ. ಜೀವನ ಪರಿಚಯ: ಚೇಂಬರ್ಲಿನ್ನನ ಜನ್ಮವು ಬಡ ಕುಟುಂಬವೊಂದರಲ್ಲಾಯಿತು. ಚೇಂಬರ್ಲಿನ್ ಕಿರುವಯಸ್ಸಿನವನಿದ್ದಗಲೆ ಆತನ ತಂದೆ ಮರಣ ಹೊಂದಿದರು. ಎದರಿಂದಾಗಿ ಚೇಂಬರ್ಲಿನ್ ಎಳೆವಯಸ್ಸಿನಿಂದಲೇ ತುಂಬ ಕಷ್ಟಪಡಬೇಕಾಯಿತು. ಶಿಕ್ಷಣದ ಜೊತೆಗೆ ದುಡಿಮೆ ಮಾಡತೊಡಗಿದ. ಎದರ ಜೊತೆಗೆ ಕ್ರೀಡೆಯೆಂದರೆ ಅವನಿಗೆ ಬಹಳ ಆಸಕ್ತಿ. ಅವನ ಶಿಕ್ಷಣ ಮಿಚಿಗನ್ ಮತ್ತು ಹಾರ್ವರ್ಡ್ ವಿಶ್ವವಿದ್ಯಾನಿಲಯಗಳಲ್ಲಾಯಿತು. ೧೯೯೨ರಲ್ಲಿ ಹಾರ್ವರ್ಡ್ ವಿಶ್ವವಿದ್ಯಾನಿಲಯದಲ್ಲಿ ಅವನಿಗೆ ಅಲೆನ್ ಯಂಗ್ ಎಂಬ ಕಶಾಗ್ರ ಬುದ್ಧಿಯ ಗುರುವಿನಡಿ ಕೆಲಸ ಮಾಡುವ ಸುವರ್ಣಾವಕಶ ಲಭಿಸಿತು. ೧೯೨೭ರಲ್ಲಿ ಅವನಿಗೆ ಡಾಕ್ಟೋರೇಟ್ ಪದವಿ ದೊರಕಿತು. ೧೯೩೩ರಲ್ಲಿ ಅವನ ಮೇರುಕೃತಿಯಾದ "ತಿಯರಿ ಆಫ್ ಮೊನೊ ಪೊಲಿಸ್ಟಿಕ್ ಕಾಂಪಿಟೇಶನ್" ಪ್ರಕಟವಾಯಿತು. ೧೯೫೧ರಲ್ಲಿ ಅವನು ಡೇವಿಡ್ ನೆಲ್ಸ್ ರಾಜಕೀಯ ಅರ್ಥಶಾಸ್ತ್ರದ ಪೀಟವನ್ನು ಅಲಂಕರಿಸಿದ. ತನ್ನ ಮರಣದವರೆಗೆ (೧೯೬೭) ಅವನು ಈ ಹುದ್ದೆಯಲ್ಲಿದ್ದ.
ಆರ್ಥಿಕ ವಿಚಾರಗಳು
ಏಕಸ್ವಾಮ್ಯಯುತ ಪೈಪೋಟ : ಪೈಪೋಟ ಮತ್ತು ಏಕಸ್ವಾಮ್ಯ ಎವೆರಡೂ ಮಾರುಕಟ್ಟೆಗಳು ಉತ್ತರ ದಕ್ಷಿಣ ಧ್ರುವಗಳಾಗಿವೆ. ಒಂದು ಎದ್ದಲ್ಲಿ ಎನ್ನೋಂದು ಎರಲಾರದು ಎಂದು ಮೊದಲಿನಿಂದಲೂ ಅರ್ಥಶಾಸ್ತ್ರಜ್ಞರು ನಂಬಿದ್ದರು. ಬಣ್ಣಗಳ ಉದಾಹರಣೆಯಿಂದ ಹೇಳುವುದಾದರೆ ಕಪ್ಪು ಮತ್ತು ಬಿಳುಪು ಎವೆರಡೇ ಬಣ್ಣಗಳಿದ್ದವು. ಎವೆರಡು ಬಣ್ಣಗಳ ಮಿಶ್ರಣವಾದ ಬೂದಿ ಬಣ್ಣ, ಸ್ವಲ್ಪ ತಿಳಿ ಕಪ್ಪು, ಸ್ವಲ್ಪ ಮಬ್ಬು ಬಿಳಿ ಬಣ್ಣಗಳೂ ಇರುತ್ತವೆಯಷ್ಟೆ. ಅದೇ ಪ್ರಕಾರ ಮಾರುಕಟ್ಟೆಗಳಲ್ಲಿ ಪೈಪೋಟಿ ಮತ್ತು ಏಕಸ್ವಾಮ್ಯಗಳ ಮೆಶ್ರಣವಾದ ಮಾರುಕಟ್ಟೆಗಳೂ ಇರಬಹುದು ಎಂಬುದಾಗಿ ಚೇಂಬರ್ಲಿನ್ ಶಂಕಿಸುತ್ತಾನೆ. ಇದೇ ರೀತಿ ಜೋನ್ ರಾಬಿನ್ಸನ್ ಕೂಡ ಶಂಕಿಸಿದಳು. ಚೇಂಬರ್ಲಿನ್ನನು ನಾವಿರುವ ಜಗತ್ತಿನಲ್ಲಿನ ಮಾರುಕಟ್ಟೆಗಳಲ್ಲಿ ಪೈಪೋಟ ಮತ್ತು ಏಕಸ್ವಾಮ್ಯದ ಒಂದು ರಾಸಾಯನಿಕ ಸಂಯುಕ್ತತೆ ಕಂಡುಬರುತ್ತದೆ ಎಂದು ಹೇಳಿದನು. ಪೈಪೋಟಿ ಮತ್ತು ಏಕಸ್ವಾಮ್ಯಗಳು ಹಾಲು-ನೀರಿನಂತೆ ಬೆರೆತಿವೆ ಎಂಬುದಾಗಿ ಚೇಂಬರ್ಲಿನ್ ವಾದಿಸುತ್ತಾನೆ. ಈ ವೆಚಾರದಿಂದಾಗಿ ಅದುವರೆಗೆ ಆರ್ಥಿಕ ಸಿದ್ಧಾಂತಗಳಲ್ಲಿ ಮನೆಮಾಡಿಕೊಂಡಿದ್ದ ಅಸಮಧಾನ ಒಮ್ಮೆಲೇ ಹೊರಚಿಮ್ಮಿತು. ಏಕಸ್ವಾಮ್ಯಯುತ ಪೈಪೋಟಿಯುಳ್ಳ ಮಾರುಕಟ್ಟೆಯ ವೈಶಿಷ್ಟ್ಯವೇನೆಂದರೆ ವಸ್ತುಗಳ ವೈವಿಧ್ಯತೆ. ಈ ಮಾರುಕಟ್ಟೆಯಲ್ಲಿ ಅನೇಕ ಉತ್ಪಾದಕರಿದ್ದು, ಪ್ರತಿಯೊಬ್ಬ ಉತ್ಪಾದಕನು ತನ್ನ ಸರಕು ಇತರ ಉತ್ಪಾದಕರ ಸರಕುಗಳಿಗಿಂತ ಉತ್ತಮವಾದದ್ದು ಎಂಬ ಅಂಶವನ್ನು ಗ್ರಾಹಕರ ಮನಸ್ಸಿನ ಮೇಲೆ ಮುದ್ರೆಯೊತ್ತಲು ಪ್ರಯತ್ನಿಸುವನು. ಉತ್ಪಾದಕರ ಈ ಬಗೆಯ ಕೈಚಳಕವನ್ನು ಚೀಂಬರ್ಲಿನ್ ವಸ್ತುವೈವೆಧ್ಯ ಮಾಡುವ ಕ್ರಿಯೆ ಎಂದು ಕರೆಯುತ್ತಾನೆ. ವಿವೆಧ ಸರಕುಗಳಲ್ಲಿ ವ್ಯತ್ಯಾಸಗಳು ನಿಜವಾಗಿಯೂ ಇರಬಹುದು ಅಥವ ಅದೊಂದು ವಂಚನೆಯ ಕ್ರಿಯೆಯಾಗಿರಬಹುದು. ಆದರೆ ತನ್ನ ಸರಕು ಇತರರಿಗಿಂತ ಉತ್ತಮವಾದುದು ಎಂಬುದನ್ನು ಪ್ರಚುರಪಡಿಸಲು ಪ್ರತಿಯೊಬ್ಬ ಉತ್ಪಾದಕ ಪ್ರಯತ್ನಿಸುತ್ತಾನೆ. ಸರಕುನಳಲ್ಲಿನ ಈ ರೀತಿಯ ವ್ಯತ್ಯಾಸಗಳಿಂದ ಉತ್ಪಾದಕರು ತಮ್ಮ ಪ್ರತಿಸ್ಪರ್ಧಿಗಳೊಂದಿಗೆ ಬೆಲೆಯಲ್ಲಿ ಪೈಪೋಟಿ ಮಾಡದೆ ವಸ್ತುವಿನ ಗುಣದಲ್ಲಿ, ಆಕಾರದಲ್ಲಿ, ಬಣ್ಣದಲ್ಲಿ, ಗಾತ್ರದಲ್ಲಿ ಪೈಪೋಟಿ ನಡೆಸುತ್ತಾರೆ. ಈ ಪ್ರಯತ್ನದ ಉದ್ದೇಶವೆಂದರೆ ಉತ್ಪಾದಕ ತನ್ನ ಸರಕಿಗೆ ಕೆಲವು ಗ್ರಾಹಕರನ್ನು ಒಲಿಸಿಕೊಳ್ಳುವುದು. ಆಗ ಅವನಿಗೆ ತನ್ನ ಸರಕಿನ ಬೆಲೆಯ ಮೇಲೆ ಹೆಚ್ಚಿನ ನೆಯಂತ್ರಣ ಬರುತ್ತದೆ. ಒಂದುವೇಳೆ ಅವನು ತನ್ನ ಸರಕಿನ ಬೆಲೆಯನ್ನು ಸ್ವಲ್ಪ ಏರಿಸಿದರೂ ಕೆಲವು ನಿಷ್ಠಾವಂತ ಗ್ರಾಹಕರು ಅದೇವಸ್ತುವನ್ನು ಕೊಂಡುಕೊಳ್ಳುತ್ತಾರೆ. ಆದುದರಿಂದಲೇ ಏಕಸ್ವಮ್ಯಾಯುತ ಪೈಪೋಟಿಯ ಮಾರುಕಟ್ಟೆಯಲ್ಲಿ ಪ್ರತಿಯೊಂದು ಉದ್ಯಮವು ವಸ್ತುವಿನ ಪೂರೈಕೆ ಅಥವಾ ಬೆಲೆಯ ಮೇಲೆ ಒಂದು ರೀತಿಯ ಏಕಸಾಮ್ಯವನ್ನು ಪಡೆಯಲು ಅವಕಾಶವಾಗುತ್ತದೆ. ಈ ವಿಧವಾದ ಏಕಸ್ವಾಮ್ಯವನ್ನು ಪಡೆದ ಉದ್ಯಮಗಳು ಪರಸ್ಪರ ಪೈಪೋಟಿ ನಡೆಸುವುದರಿಂದ ಆ ಮಾರುಕಟ್ಟೆಗೆ "ಏಕಸ್ವಾಮ್ಯಯುತ ಪೈಪೋಟಿ" ಎಂಬ ಹೆಸರು ಪ್ರಾಪ್ತವಾಗಿದೆ. ಇಂತಹ ಒಂದು ಉದ್ಯಮವು ತನ್ನ ವಸ್ತುವಿನ ಬೆಲೆಯನ್ನು ಸ್ವಲ್ಪ ಏರಿಸಿದರೆ, ಅದು ಕೆಲವು ಗ್ರಾಹಕರನ್ನು ಮಾತ್ರ ಕಳೆದುಕೊಳ್ಳಬಹುದು. ಇದೇ ರೀತಿ ಬೆಲೆಯನ್ನು ಸ್ವಲ್ಪ ಇಳಿಸಿದರೆ ಅದು ಕೆಲವೇ ಗ್ರಾಹಕರನ್ನು ಹೊಸದಾಗಿ ಆಕರ್ಷಿಸಬಹುದು. ಆದುದರಿಂದಲೇ ಏಕಸ್ವಾಮ್ಯಯುತ ಪೈಪೋಟಿಯ ಮಾರುಕಟ್ಟೆಯಲ್ಲಿ ಬೇಡಿಕೆಯ ರೇಖೆಯ ಪ್ರಾರಂಭದಿಂದ ಕೊನೆಯವರೆಗೂ ಎಡದಿಂದ ಬಲಕ್ಕೆ ಇಳಿ ಮುಕವಾಗಿರುತ್ತದೆ. ಆದರೆ ಉದ್ಯಮವು ವಸ್ತುಗಳನ್ನು ಅಧಿಕ ಪ್ರಮಾಣದಲ್ಲಿ ಮಾರಾಟ ಮಾಡಬೇಕಾದರೆ ಬೆಲೆಯನ್ನು ಸ್ವಲ್ಪ ಇಳಿಸಬೇಕು ಎನ್ನುತ್ತಾರೆ ಚೇಂಬರ್ಲಿನ್. ಏಕಸ್ವಾಮ್ಯಯುತ ಪೈಪೋಟಿಯುಳ್ಳ ಮಾರುಕಟ್ಟೆಯಲ್ಲಿ ವಸ್ತುವಿನ ಬೆಲೆಗಳು ಪರಿಪೂರ್ಣ ಪೈಪೋಟಿಯುಳ್ಳ ಮಾರುಕಟ್ಟೆಗಿಂತ ಸ್ವಲ್ಪ ಹೆಚ್ಚಾಗಿರುತ್ತವೆ. ಅಲ್ಲದೆ ಉತ್ಪಾದನೆಯು ಕೂಡ ಆದರ್ಶ ಮಟ್ಟಕ್ಕಿಂತ ಕಡಿಮೆಯಾಗಿರುವುದು. ಇದರಿಂದ ಪ್ರತಿಯೊಂದು ಉದ್ಯಮ ಸಂಸ್ಥೆಯಲ್ಲಿ ಹೆಚ್ಚುವರಿ ಉತ್ಪಾದನಾ ಸಾಮರ್ಥ್ಯ ನೆರ್ಮಾಣವಾಗುವುದು ಎಂದು ಹೇಳುತ್ತಾರೆ ಚೇಂಬರ್ಲಿನ್. ಹೆಚ್ಚುವ ಉತ್ಪಾದನಾ ಸಾಮರ್ಥ್ಯವೆಂದರೆ ಆದರ್ಶ ಮಟ್ಟದ ಉತ್ಪಾದನೆಗಿಂತ ಕಡಿಮೆ ಉತ್ಪಾದನೆ ಮಾಡುವುದು. ಚೇಂಬರ್ಲಿನ್ ಅವರು ಇಂತಹ ಕ್ರಿಯೆಯಿಂದ ಸಾಮಾಜಿಕ ಅಪವ್ಯಯ ಆಗುತ್ತದೆ ಎಂದು ಹೇಳುತ್ತಾನೆ. ವ್ಯರ್ಥ ಅಥವಾ ಅನವಶ್ಯಕ ಹೆಚ್ಚುವರಿ ಸಾಮರ್ಥ್ಯ ಉದ್ಭವಿಸುವುದಕ್ಕೆ ಪ್ರಮುಖ ಕಾರಣವೆಂದರೆ ಅನುಭೋಗಿಗಳು ವೈವಿಧ್ಯವನ್ನು ಬಯಸುತ್ತಾರೆ. ಇದರಿಂದ ಪ್ರತಿಯೊಬ್ಬ ಉತ್ಪಾದಕನ ಸರಕಿಗೆ ಸಾಕಷ್ಟು ಬೇಡಿಕೆ ಬರುವುದಿಲ್ಲ. ಆದುದರಿಂದ ಅವನು ಹೂಡಿದ ಯಂತ್ರೋಪಕರಣಗಳ ಪೋರ್ಣ ಉಪಯೋಗವಾಗಲಾರದು. ಈ ಸಂಗತಿಯನ್ನು ಚೇಂಬರ್ಲಿನ್ ಅವರು ಹೆಚ್ಚುವರಿ ಸಾಮರ್ಥ್ಯವು ಸಾಮಾಜಿಕ ಅಪವ್ಯಯವಾಗಿದೆ ಎಂದು ಹೇಳಿರುವುದು ಸರಿ ಎನಿಸುತ್ತದೆ.
ಜಾಹಿರಾತು
ಇಂದಿನ ಯುಗ ಜಾಹಿರಾತಿನ ಯುಗ. ಪ್ರತಿಯೊಬ್ಬನೂ ಖ್ಯಾತಿಗಾಗಿ ಹಾತೊರೆಯುವುದರಿಂದ ಜಾಹೀರಾತಿನ ಯುದ್ಧವು ಏಕಸ್ವಾಮ್ಯಯುತೆ ಪೈಪೋಟಿ ಮಾರುಕಟ್ಟೆಯ ಅವಿಭಾಜ್ಯ ಅಂಗವಗಿದೆ. ವಸ್ತುವಿನಲ್ಲಿ ವೈವಿಧ್ಯ ಮೂಡಿದ ತಕ್ಷಣ ತನ್ನ ವಸ್ತುವು ಇತರರಿಗಿಂತ ಹೇಗೆ ವೈಶಿಷ್ಟ್ಯಮಯವಾಗಿದೆ, ಹೇಗೆ ಶ್ರೇಷ್ಠವಾಗಿದೆ ಎಂದು ಬಹಿರಂಗಪಡಿಸಲು ಉತ್ಪಾದಕ ಜಾಹೀರಾತು ಮಾಡಬೇಕಾಗುತ್ತದೆ. ಹೀಗೆ ವಸ್ತುವಿನ ವೈವಿದ್ಯ ಮತ್ತು ಜಾಹೀರಾತು ಏಕಸ್ವಾಮ್ಯಯುತ ಪೈಪೋಟಿ ಮಾರುಕಟ್ಟೆಯ ಪ್ರಧಾನ ಲಕ್ಷಣಗಳಾಗಿವೆ. ಜಾಹೀರಾತು ಬಹುವೆಚ್ಚದ್ದಾಗಿದೆ. ಚೇಂಬರ್ಲಿನ್ ಅವರು ಮೊದಲು ಬಾರಿಗೆ ಅರ್ಥಶಾಸ್ತ್ರದಲ್ಲಿ ಜಾಹೀರಾತಿನ ಬಗ್ಗೆ ವಿಶ್ಲೇಷಣೆ ಮಾಡಿದ ವ್ಯಕ್ತಿಯಾಗಿದ್ದಾರೆ. ಜಾಹೀರಾತಿನ ವೆಚ್ಚ್ವನ್ನು " ಮಾರಟದ ವೆಚ್ಚಗಳು " ಎಂದು ಕರೆಯುತ್ತಾರೆ.
ಕ್ಯಾಸಿನಿ-ಹೈಜಿನ್ಸ್
ಕ್ಯಾಸಿನಿ ಜೊತೆ ಹ್ಯುಜೆನ್ಸ್‌ ಯಾತ್ರೆಹ ಹಂತಗಳು
‘ಕ್ಯಾಸಿನಿ’ ನೌಕೆಯೊಂದಿಗೆ ಹ್ಯುಜೆನ್ಸ್‌ ಎಂಬ ಮತ್ತೊಂದು ನೌಕೆಯನ್ನು ಅಳವಡಿಸಲಾಗಿತ್ತು. ಕ್ಯಾಸಿನಿ ಶನಿಗ್ರಹದ ಅಧ್ಯಯನ ನಡೆಸಿದರೆ, ಹ್ಯುಜೆನ್ಸ್‌ಗೆ ಶನಿಗ್ರಹದ ದೊಡ್ಡ ಉಪಗ್ರಹ ಟೈಟಾನ್‌ನ ಅಧ್ಯಯನದ ಹೊಣೆ ಹೊರಿಸಲಾಗಿತ್ತು.
‘ಕ್ಯಾಸಿನಿ’ ನೌಕೆಯೊಂದಿಗೆ ಹ್ಯುಜೆನ್ಸ್‌ ಎಂಬ ಮತ್ತೊಂದು ನೌಕೆಯನ್ನು ಅಳವಡಿಸಲಾಗಿತ್ತು. ಕ್ಯಾಸಿನಿ ಶನಿಗ್ರಹದ ಅಧ್ಯಯನ ನಡೆಸಿದರೆ, ಹ್ಯುಜೆನ್ಸ್‌ಗೆ ಶನಿಗ್ರಹದ ದೊಡ್ಡ ಉಪಗ್ರಹ ಟೈಟಾನ್‌ನ ಅಧ್ಯಯನದ ಹೊಣೆ ಹೊರಿಸಲಾಗಿತ್ತು. 2004, ಜುಲೈ 1: ಶನಿಗ್ರಹದ ಕಕ್ಷೆ ಪ್ರವೇಶಿಸಿದ ನೌಕೆ 2004, ಡಿಸೆಂಬರ್‌ 24:ಕ್ಯಾಸಿನಿಯಿಂದ ಬೇರ್ಪಟ್ಟ ಹ್ಯುಜೆನ್ಸ್‌
ಮರುಕಳಿಸುವ ಠೇವಣಿ ಖಾತೆ
ಮರುಕಳಿಸುವ ಠೇವಣಿ ಖಾತೆಯನ್ನು ನಿರ್ದಿಷ್ಟ ಅವಧಿಯಲ್ಲಿ ನಿಯಮಿತವಾಗಿ ಉಳಿತಾಯ ಮತ್ತು ಹೆಚ್ಚಿನ ಬಡ್ಡಿ ದರ ಪಡೆಯಲು ಬಯಸುವವರು ತೆರೆಯುತ್ತಾರೆ. ಠೇವಣಿ ಖಾತೆಯನ್ನು ಕೆಲವು ನಿಶ್ಚಿತ ಪ್ರಮಾಣದಲ್ಲಿ ಮರುಕಳಿಸುವ ಒಂದು ನಿರ್ದಿಷ್ಟಪಡಿಸಿದ ಅವಧಿಗೆ ಪ್ರತಿ ತಿಂಗಳು ಕ೦ತಿನ ರೂಪದಲ್ಲಿ ಠೇವಣಿ ಮಾಡಿ ಮತ್ತು ಕೊನೆಗೆ ನಿರ್ದಿಷ್ಟ ಸ್ಥಿರ ಅವಧಿಯ ಅಂತ್ಯದಲ್ಲಿ ಆಸಕ್ತಿ ಸಮೇತ ಮರುಪಾವತಿ ಮಾಡಲಾಗುತ್ತದೆ. ಕೆಳಗಿನಂತೆ ಠೇವಣಿ ಖಾತೆಯನ್ನು ಮರುಕಳಿಸುವ ಪ್ರಮುಖ ಲಕ್ಷಣಗಳಾಗಿವೆ: ಬ್ಯಾಂಕ್ ಸಾಲ ಸೌಲಭ್ಯ ಒದಗಿಸುತ್ತದೆ. ಸಾಲ ಖಾತೆದಾರನ ಕ್ರೆಡಿಟ್ ನಿಂತಿರುವ ಪ್ರಮಾಣವನ್ನು 75% ವರೆಗೆ ನೀಡಬಹುದು. ಕೆಳಗಿನಂತೆ ಠೇವಣಿ ಖಾತೆಯನ್ನು ಮರುಕಳಿಸುವ ಲಾಭಗಳು ಹೀಗಿವೆ: ಉಲ್ಲೇಖಗಳು
ವರ್ಗ:ಬ್ಯಾಂಕಿಂಗ್
ಫರ್ಡಿನಂಡ್ ಝಿರ್ಕೆಲ್
thumb ಫರ್ಡಿನಂಡ್ ಝಿರ್ಕೆಲ್ (1838-1912). ಜರ್ಮನಿಯ ಸುಪ್ರಸಿದ್ಧ ಭೂ, ಖನಿಜ ಮತ್ತು ಶಿಲಾವಿಜ್ಞಾನಿ.
ಬದುಕು
1838ರ ಮೇ ತಿಂಗಳ 20ರಂದು ಬಾನ್ ನಗರದಲ್ಲಿ ಜನನ. ಅಲ್ಲಿಯ ವಿಶ್ವವಿದ್ಯಾಲಯವನ್ನು 1855ರಲ್ಲಿ ಪ್ರವೇಶಿಸಿ ಗಣಿ ಎಂಜಿನಿಯರ್ ಆಗುವ ಉದ್ದೇಶದಿಂದ ಖನಿಜ ಮತ್ತು ರಸಾಯನ ವಿಜ್ಞಾನಗಳನ್ನು ಅಭ್ಯಸಿಸಿದ. 1859-1860ರ ಅವಧಿಯಲ್ಲಿ ಫಾರೋದ್ವೀಪಗಳನ್ನೂ ಐಸ್‍ಲೆಂಡ್, ಇಂಗ್ಲೆಂಡ್ ಮತ್ತು ಸ್ಕಾಟ್‍ಲೆಂಡುಗಳನ್ನೂ ಸಂದರ್ಶಿಸಿದ. ಐಸ್‍ಲೆಂಡಿನಲ್ಲಿ ತಾನು ನಡೆಸಿದ ಪರಿಶೀಲನೆಯನ್ನು ಆಧರಿಸಿ ಮಹಾ ಪ್ರಬಂಧವೊಂದನ್ನು ಬರೆದು ಬಾನ್ ವಿಶ್ವವಿದ್ಯಾಲಯದಿಂದ ಪಿಎಚ್.ಡಿ. ಪದವಿಯನ್ನುಗಳಿಸಿದ (1861). ಪ್ರಾರಂಭದಲ್ಲಿ ಕೆಲಕಾಲ ವಿಯೆನ್ನಾದಲ್ಲಿ ಭೂ ಮತ್ತು ಖನಿಜ ವಿಜ್ಞಾನಿಗಳ ಅಧ್ಯಾಪಕನಾಗಿ ಕೆಲಸಮಾಡಿ 1863ರಲ್ಲಿ ಲೆಂಬರ್ಗ್ ವಿಶ್ವವಿದ್ಯಾಲಯದಲ್ಲಿ ಭೂ ಮತ್ತು ಖನಿಜ ವಿಜ್ಞಾನಿಗಳ ಪ್ರೊಫೆಸರ್ ಹುದ್ಧೆಗೆ ನೇಮಕಗೊಂಡ. ಅನಂತರ 1868 ಮತ್ತು 1870ರಲ್ಲಿ ಅನುಕ್ರಮವಾಗಿ ಕೀಲ್ ಮತ್ತು ಲೀಪ್‍ಜಿಗ್ ವಿಶ್ವವಿದ್ಯಾಲಯಗಳ ಪ್ರಾಚಾರ್ಯ ಸ್ಥಾನವನ್ನು ಪಡೆದ. 1909ರಲ್ಲಿ ಸೇವೆಯಿಂದ ವಿಶ್ರಾಂತನಾಗಿ ಬಾನ್‍ಗೆ ಮರಳಿದ. 1912ರ ಜೂನ್ 11ರಂದು ತನ್ನ ಹುಟ್ಟೂರಿನಲ್ಲಿಯೇ ಮರಣಹೊಂದಿದ.
ಸಾಧನೆ
ಝಿರ್ಕೆಲನು ಸೂಕ್ಷ್ಮದರ್ಶಕೀಯ ಶಿಲಾವಿಜ್ಞಾನದ (ಮೈಕ್ರಾಸ್ಕೋಪಿಕ್ ಪೆಟ್ರೊಗ್ರಫಿ) ತಾಂತ್ರಿಕ ಜ್ಞಾನವನ್ನು ಪಡೆಯುವುದಕ್ಕಿಂತ ಮುನ್ನ ಲೆಹರ್ ಬುಕ್ ಡೆರ್ ಪೆಟ್ರ್ರೊಗ್ರಫಿ ಎಂಬ ಗ್ರಂಥವನ್ನು ಬರೆದು ಪ್ರಕಟಿಸಿದ. 1868ರಲ್ಲಿ ಇಂಗ್ಲೆಂಡನ್ನು ಪುನಃ ಸಂದರ್ಶಿಸಿದಾಗ ಸಾರ್ಬಿಯಿಂದ ಈ ಹೊಸ ತ್ರಾಂತ್ರಿಕ ಜ್ಞಾನವನ್ನು ಕಲಿತು, “ಯೂಬರ್ ದಿ ಮೈಕ್ರಾಸ್ಕೋಪಿಶೆ ಜುಸಾಮೆನ್‍ಸೆಟ್‍ಜುಂಗ್ ಉಂಟ್‍ಸ್ಟ್ರಕ್ಚರ್ ಡೆರ್ ಬೆಸಾಲ್ಟ್‍ಗೆಸ್ಟೈನ್” ಎಂಬ ಬಹುಮುಖ್ಯ ಕೃತಿಯನ್ನು 1870ರಲ್ಲಿ ಪ್ರಕಟಿಸಿ ತನ್ನ ಗುರುವಾದ ಸಾರ್ಬಿಗೆ ಅರ್ಪಿಸಿದ. ಇವನಿಗಿಂತಲೂ ಪೂರ್ವದಲ್ಲಿ ಸೂಕ್ಷ್ಮದರ್ಶಕೀಯ ಶಿಲಾವಿಜ್ಞಾನದಲ್ಲಿ ಸಾರ್ಬಿ, ಓಶೌಟ್ಜ್, ಫಾಮ್‍ರಾಥ್ ಮುಂತಾದ ವಿಜ್ಞಾನಿಗಳು ಸಂಶೋಧನೆ ನಡೆಸಿದ್ದರೂ ಈ ವಿಶಿಷ್ಟ ಬಗೆಯ ತಾಂತ್ರಿಕ ಜ್ಞಾನಕ್ಕೆ ಭೂವಿಜ್ಞಾನದಲ್ಲಿ ಒಂದು ಮಹತ್ತ್ವದ ಸ್ಥಾನವನ್ನು ದೊರಕಿಸಿಕೊಟ್ಟ ಶ್ರೇಯಸ್ಸು ಝಿರ್ಕೆಲ್‍ಗೆ ಸಲ್ಲುತ್ತದೆ. 1873ರಲ್ಲಿ ಪ್ರಕಟಗೊಂಡ “ಮೈಕ್ರಾಸ್ಕೋಪಿಶೆ ಬೆಶಾಫೆನ್ ಹೈತ್‍ದರ್ ಮಿನ್‍ರಾಲಿಯನ್ ಉಂಟ್ ಗೆಸ್ಟೈನ್” ಎಂಬ ಈತನ ಕೃತಿಯ ಮೂಲಕ ಈ ನವೀನ ಜ್ಞಾನ ಎಲ್ಲರಿಗೂ ಲಭ್ಯವಾಯಿತು. “ಗಿಯೊಲೊಗಿಶೆ ಶ್ಕಿಟ್ಜೆ ಫಾನ್ ಡೆರ್ ವೆಸ್ಟ್‍ಕುಸ್ಟೆ ಸ್ಕಾಟಲ್ಯಾಂಡ್ಸ್” ಎಂಬ ಕೃತಿಯಲ್ಲಿ ಆರಾನ್ ನಡುಗಡ್ಡೆಯಲ್ಲಿಯ ಹಲವು ಬಗೆಯ ಶಿಲಾಸಮುದಾಯಗಳ ಸೂಕ್ಷ್ಮದರ್ಶಕೀಯ ಗುಣಗಳನ್ನು ಮೊದಲ ಬಾರಿಗೆ ಝಿರ್ಕೆಲ್ ವಿವರಿಸಿದ್ದಾನೆ (1871). ಕ್ಲೇರೆನ್ಸೆ ಕೀಂಗ್ ಎಂಬಾತ ಝಿರ್ಕೆಲ್‍ನನ್ನು ಪಶ್ಚಿಮ ಅಮೆರಿಕ ಸಂಯುಕ್ತಸಂಸ್ಥಾನಗಳ 40ನೆಯ ಅಕ್ಷಾಂಶ ಶಿಲಾಸಮುದಾಯಗಳನ್ನು ವಿವರಿಸುವುದಕ್ಕಾಗಿ ನೇಮಿಸಿದ. ಝಿರ್ಕೆಲ್ ಬರೆದ ಮೈಕ್ರಾಸ್ಕೋಪಿಕ್ ಪೆಟ್ರೊಗ್ರಫಿ ಎಂಬ ವರದಿ ಈ ಹೊಸ ಜ್ಞಾನವನ್ನು ಅಮೆರಿಕನ್‍ರಿಗೆ ಪರಿಚಯ ಮಾಡಿಕೊಟ್ಟಿತು.
ಝಿರ್ಕೆಲ್ ತನ್ನ ಲೆಹರ್ ಬುಕ್‍ನ್ನು ಹೊಸ ಅನುಭವ ಹಾಗೂ ಜ್ಞಾನದ ಹಿನ್ನೆಲೆಯಲ್ಲಿ ತಿದ್ದಿ, ಅಭಿವೃದ್ಧಿಗೊಳಿಸಿ, ಹೊಸ ಅವೃತ್ತಿಯನ್ನು ಪ್ರಕಟಿಸಿದ (1895-94). ಈ ಗ್ರಂಥ ಅಭಿಜಾತ ಕೃತಿಯೆಂದು ಪರಿಗಣಿತವಾಯಿತು. ಇವನು ಅಗ್ನಿಜನ್ಯ (ಇಗ್ನಿಯಸ್) ಶಿಲೆಗಳನ್ನು ಸಪ್ತವರ್ಗಗಳಾಗಿ ವರ್ಗೀಕರಿಸಿದ. ಪ್ರತಿಯೊಂದು ವರ್ಗವನ್ನೂ ಸಮಕಣರಚನೆಯುಳ್ಳ ಮತ್ತು ಪಾರ್ಫಿರಿ ಹಾಗೂ ಗ್ಲಾಸಿ ಶಿಲೆಗಳೆಂದು ಎರಡು ಭಾಗಗಳಲ್ಲಿ ವಿಭಾಗಿಸಿದ. ಅವನ ವರ್ಗೀಕರಣದಲ್ಲಿ ಕೆಲವು ನ್ಯೂನತೆಗಳಿದ್ದರೂ ಆಗಿನ ಕಾಲದ ಗಮನಾರ್ಹವಾದ ಕೃತಿಗಳಲ್ಲಿ ದಿ ಸ್ಟ್ರಕ್ಚರ್ ಡೆರ್ ವೆರಿಯೋಲೈಟ್ (1875). ಲಿಮೈತ್ ಅವುಸ್ ಡೆರ್ ವೆಲ್ಲಿ ದಿ ಲೆಸ್‍ಪೊನ್ನೆ (1979), ಊಬರ್ ಡೆನ್ ಜಿರ್‍ಕಾನ್ (1880) ಎಂಬುವು ಪ್ರಮುಖ ಕೃತಿಗಳು.
ಸುಪ್ರಸಿದ್ಧ ಶಿಲಾ ವಿಜ್ಞಾನಿಗಳಾದ ಕ್ರಾಸ್, ವಾಶಿಂಗ್ಟನ್, ಪೈನ್‍ಶೆಂಕ್ ಮತ್ತು ವಾನ್‍ವುಲ್ಫ್ ಇವನ ವಿದ್ಯಾರ್ಥಿಗಳು.
ವರ್ಗ:ವಿಜ್ಞಾನಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಾನ್ವೆಲ್ ಟಾಮಾಯೊ ಇ ಬೊಯಸ್
ನಾಟಕಗಳು
ಈತನ ಅಚ್ಚಾದ ಮೊದಲ ನಾಟಕಗಳೆಂದರೆ ಷಿಲರ್‍ನನ್ನು ಆದರಿಸಿ ಬರೆದ ಜ್ವಾನ ಡಿ ಆರ್ಕೊ (1847) ಮತ್ತು ಏಂಜಲ (1852). ವರ್ಜೀನಿಯ (1853) ಎಂಬ ಕೃತಿ ಆಲ್‍ಫಿಯರಿಯ ಶೈಲಿಯಲ್ಲಿ ರಚಿಸಿದ ನಾಟಕೀಯ ಪ್ರಬಂಧ. ಈತನ ಲ ಲೋಕುರ ಡಿ ಅಮೊರ್ (1855) ನಾಟಕ ಈತನನ್ನು ಸ್ಪೇನಿನ ಹಿರಿಯ ಮಟ್ಟದ ನಾಟಕಕಾರನನ್ನಾಗಿ ಮಾಡಿತು. ಹಿಜ ಇ ಮೇದ್ರೆ (1855) ಎಂಬ ಈತನ ಮತ್ತೊಂದು ನಾಟಕ ಯಶಸ್ವಿಯಾಗಲಿಲ್ಲ. ಲ ಬೋಲ ಡಿ ನಯೀವ್ (1856) ಎಂಬ ರೂಪಕ ಈತನ ಶ್ರೇಷ್ಠ ಕೃತಿ ಎನಿಸಿದೆ. ಅನಂತರ ಕೆಲವು ವರ್ಷಗಳು ಹಣಕಾಸಿನ ಬಿಗಿಯಿಂದಾಗಿ ಟಾಮಾಯೊ ಸ್ವತಂತ್ರ ಕೃತಿಗಳ ರಚನೆಯನ್ನು ಬದಿಗೊತ್ತಿ ಲಿಯಾನ್ ಲಾಯ, ಜೂಲ್ಸ್ ಸ್ಯಾಂಡೊ ಮತ್ತು ಎಮಿಲಿ ಓಜ್ಯಾಯೆರನ್ನು ಆಧರಿಸಿ ಕೃತಿಗಳನ್ನು ರಚಿಸಬೇಕಾಯಿತು. ಈ ಸಮಯದಲ್ಲಿ ಈತ ರಚಿಸಿದ ಏಕೈಕ ಸ್ವತಂತ್ರ ಕೃತಿ ಲಾನ್ಸೆಸ್ ಡಿ ಆನರ್ (1863), ಇದು ಬಹುವಾಗಿ ಸಾರ್ವಜನಿಕರ ವಿವಾದಕ್ಕೊಳಗಾದ ಕೃತಿ.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ ವರ್ಗ:ನಾಟಕಕಾರರು
ಸ್ಥಿರ ಠೇವಣಿ ಖಾತೆ
ಸ್ಥಿರ ಠೇವಣಿ ಖಾತೆಯನ್ನು ಅಡಿಯಲ್ಲಿ, ಹಣ ಆರು ತಿಂಗಳ, ಒಂದು ವರ್ಷದ, ಐದು ವರ್ಷಗಳ ಅಥವಾ ಹತ್ತು ವರ್ಷಗಳ ಒಂದು ಅವಧಿಗೆ ಹೇಳಲು ಸಂಗ್ರಹವಾಗುತ್ತದೆ. ಈ ಖಾತೆಗೆ ಜಮಾ ಹಣ ಸಮಯದ ಮುಕ್ತಾಯದ ಮೊದಲು ಹಿಂತೆಗೆದುಕೊಳ್ಳಲು ಆಗುವುದಿಲ್ಲ. ಸ್ಥಿರ ಠೇವಣಿ ಹಣ ಬಡ್ಡಿ ದರವು ಪ್ರಮಾಣವನ್ನು ಅವಧಿಯಲ್ಲಿ ಮತ್ತು ಬ್ಯಾಂಕಿನ ಪ್ರಕಾರ ಬದಲಾಗುತ್ತದೆ.
ಠೇವಣಿ ಖಾತೆ
ಠೇವಣಿ ಖಾತೆಯನ್ನು ಒಂದು ಉಳಿತಾಯ ಖಾತೆ, ಚಾಲ್ತಿ ಖಾತೆಯು ಹಣ ಠೇವಣಿ ಮಾಡಿ ಮತ್ತು ಖಾತೆರರು ಹಿಂದಕ್ಕೆ ಪಡೆಯಲು ಅನುಮತಿಸುವ೦ತಹ ಬ್ಯಾಂಕ್ ಖಾತೆಯಾಗಿದೆ.
ವರ್ಗ:ಬ್ಯಾಂಕಿಂಗ್
ಕಡಲ ಹೂ
ಕಡಲ ಹೂ ಕುಟುಕು ಕಣವಂತ (ಸೀಲೆಂಟರೇಟ) ವಂಶಕ್ಕೆ ಸೇರಿದ ಒಂದು ಸಮುದ್ರವಾಸಿ (ಸೀ ಆನಿಮೊನಿ). ಆಂಥೊಜೋವ ವರ್ಗಕ್ಕೂ ಹೆಕ್ಸಕೊರಾಲಿಯ ಉಪವರ್ಗಕ್ಕೂ ಸೇರಿದೆ. ಮಧ್ಯೆ ಬಾಯಿಯುಳ್ಳ ಒಂದು ತಟ್ಟೆಯ ಸುತ್ತ ಹೂದಳಗಳಂತೆ ಜೋಡಿಸಿರುವ ಕೋಡುಬಳ್ಳಿಗಳಿರುವುದರಿಂದ ಇದಕ್ಕೆ ಈ ಹೆಸರು ಬಂದಿದೆ.
ಪ್ರಭೇದಗಳು
ಸು.1,000 ಪ್ರಭೇದಗಳುಳ್ಳ ಇದರ ಬಳಗ ಸಮುದ್ರ ದಂಡೆಯಿಂದ 22,000”ಗಳ ಆಳದ ವರೆಗೂ ವಿಸ್ತರಿಸಿದೆ. ವೈವಿಧ್ಯಮಯ ವರ್ಣ ವಿನ್ಯಾಸಗಳಿಂದ ಕೂಡಿದ ಈ ಸಮುದ್ರಜೀವಿಗಳು ನೋಡಲು ಬಲು ಆಕರ್ಷಕ.
ಜೀವನ
ಇವುಗಳಲ್ಲಿ ಏಕಾಂತ ಜೀವಿಗಳೇ ಹೇರಳವಾಗಿದ್ದರೂ ಕೂಡುಜೀವಿ, ಸಹಜೀವಿ, ಸಾಮೂಹಿಕ ಜೀವಿ ಮತ್ತು ಪರತಂತ್ರಜೀವಿಗಳೂ ಇಲ್ಲದೇ ಇಲ್ಲ. ಸ್ವಾಭಾವಿಕವಾಗಿ ಇವು ಸ್ಥಾವರ ಜೀವಿಗಳು. ಕಡಲತಳ ದಲ್ಲಿರುವ ಶಂಖ, ಕಪ್ಪೆಚಿಪ್ಪು, ಕಲ್ಲು ಮುಂತಾದುವುಗಳಿಗೆ ಅಂಟಿಕೊಂಡಿರುತ್ತವೆ. ಆದರೆ ಕೆಲವು ಪ್ರಾಣಿಗಳು ಮಂದಗಾಮಿಗಳಂತೆ ತೆವಳುವುದೂ ಮತ್ತೆ ಕೆಲವು ಕೋಡುಬಳ್ಳಿಗಳ ಬಡಿತದಿಂದ ನಿಧಾನವಾಗಿ ಈಜುವುದೂ ಉಂಟು.
ಲಕ್ಷಣಗಳು
ಇವುಗಳ ದೇಹ ಕೊಳವೆಯಂತಿದೆ. ಆಧಾರಕ್ಕೆ ಅಂಟಿರುವ ಭಾಗವನ್ನು ಪಾದ ಅಥವಾ ಬುಡ (ಪೀಡಲ್ ಡಿಸ್ಕ್‌) ಎಂತಲೂ ಮೇಲ್ತುದಿಯ ಭಾಗವನ್ನು ಬಾಯ ತಟ್ಟೆ (ಓರಲ್ ಡಿಸ್ಕ್‌) ಎಂತಲೂ ಇವೆರಡರ ಮಧ್ಯೆ ಇರುವ ಭಾಗವನ್ನು ಕಂಬ (ಕಾಲಮ್) ಎಂತಲೂ ಇದರ ದೇಹವನ್ನು ಮೂರು ಭಾಗಗಳಾಗಿ ವಿಂಗಡಿಸಬಹುದು. ಬಾಯ ತಟ್ಟೆಯ ಮಧ್ಯದಲ್ಲಿ ಸೀಳಿನಂಥ ಬಾಯೂ ಅಂಚಿನಲ್ಲಿ ಒಂದು ಅಥವಾ ಹಲವು ಸುತ್ತುಗಳಲ್ಲಿ ಜೋಡಿಸಿರುವ ಬೆರಳುಗಳಂಥ ಟೊಳ್ಳಾದ ಕೋಡುಬಳ್ಳಿಗಳೂ (ಟೆಂಟಿಕಲ್) ಇವೆ. ಎಲ್ಲ ಕಡಲಹೂಗಳಲ್ಲೂ ಕೋಡುಬಳ್ಳಿಗಳ ಸಂಖ್ಯೆ ಆರು ಅಥವಾ ಆರರ ಗುಣಕದಲ್ಲಿರುತ್ತದೆ. ಪ್ರತಿಯೊಂದು ಕೋಡುಬಳ್ಳಿಯಲ್ಲಿಯೂ ಅಸಂಖ್ಯಾತವಾದ ಕುಟುಕು ಕಣಗಳಿವೆ (ನಿಮ್ಯಾಟೊಸಿಸ್ಟ್‌್ಸ). ಬಾಯಿಯಿಂದ ಹೊರಟ ಚಿಕ್ಕ ಗಂಟಲು ನಾಳ (ಗಲೆಟ್ ಅಥವಾ ಸ್ಟೊಮೋಡಿಯಂ) ಶರೀರಸ್ತಂಭವ ಒಳಭಾಗದಲ್ಲಿ ಜೋತು ಬಿದ್ದಿದೆ. ಇದರ ಇಕ್ಕಡೆಗಳಲ್ಲೂ ಒಂದು ಅಥವಾ ಎರಡು ನೀರ್ನಳಿಕೆಗಳಿವೆ (ಸೈಫನೊಗ್ಲಿಫ್). ಈ ನಳಿಕೆಗಳಲ್ಲಿರುವ ಶಿಲಕೆಗಳ ಬಡಿತದಿಂದ ಆವಶ್ಯಕಾಂಶಗಳನ್ನು ಹೊತ್ತ ನೀರಿನ ಪ್ರವಾಹ ಒಂದು ನಳಿಕೆಯ (ಸಲ್ಕಸ್) ಮೂಲಕ ಒಳಹೊಕ್ಕು ಮತ್ತೊಂದರ ಮೂಲಕ (ಸಲ್ಕ್ಯೂಲಸ್) ತ್ಯಾಜ್ಯ ವಸ್ತುಗಳಿಂದ ಕೂಡಿ ಹೊರಬರುತ್ತದೆ. ಈ ಜಲಾಭಿಸರಣಿಯಿಂದ ಅನಿಲಗಳ ವಿನಿಮಯಕ್ಕೂ ಸಹಾಯವಾಗುವುದು. ಕಡಲ ಹೂ ಇಪ್ಪದರಗಳ ಜೀವಿ. ಹೊರಚರ್ಮವೂ ಒಳಚರ್ಮವೂ ತನ್ಮಧ್ಯೆ ಮಂದವಾಗಿ ಬೆಳೆದಿರುವ ಮಿಸೋಗ್ಲಿಯವೂ ಶರೀರಸ್ತಂಭದ ಕೇಂದ್ರದಲ್ಲಿರುವ ಜಠರ ಸಂವಹನಿ ಡೊಗರನ್ನು (ಗಾಸ್ಟ್ರೊವ್ಯಾಸ್ಯುಲರ್ ಕ್ಯಾವಿಟಿ) ಸುತ್ತುವರಿದಿವೆ. ಈ ಡೊಗರಿನಲ್ಲಿ ಜೋಲಾಡುತ್ತಿರುವ ಗಂಟಲ ನಾಳ 6 ಜೊತೆ ನಡುತಡಿಕೆಗಳಿಂದ ಶರೀರದ ಗೋಡೆಗೆ ಅಂಟಿರುತ್ತದೆ. ನಡುತಡಿಕೆಗಳು, ಕೋಡುಗಳಂತೆ, 6ರ ಆವರ್ತಗಳಲ್ಲಿ ಜೊತೆಜೊತೆಯಾಗಿ ಬೆಳೆದು ಡೊಗರನ್ನು ಅನೇಕ ಕೋಣೆಗಳಾಗಿ ವಿಭಾಗ ಮಾಡಿವೆ. ಆದರೆ ಇವುಗಳಲ್ಲಿರುವ ದ್ವಾರಗಳಿಂದ ಕೋಣೆಗಳ ಅಂತಸ್ಸಂಪರ್ಕಕ್ಕೆ ಅವಕಾಶ ಏರ್ಪಡುತ್ತದೆ. ನಡುತಡಿಕೆಗಳು ಪ್ರಥಮ, ದ್ವಿತೀಯ ತೃತೀಯ ಮತ್ತು ಚತುರ್ಥ ತಂಡಗಳಲ್ಲಿ ಬೆಳೆಯಬಹುದು. ಆದರೆ ಪ್ರತಿ ತಂಡದಲ್ಲೂ ಕೇವಲ 6 ಜೊತೆಗಳಿದ್ದು ಅವುಗಳ ಗಾತ್ರ ಮತ್ತು ಉಗಮಕಾಲ ಒಂದೇ ಆಗಿರುತ್ತವೆ. ನೀಳ ಹಾಗೂ ವರ್ತುಳ ಸ್ನಾಯುಗಳಿಂದ ಕೂಡಿದ ನಡುತಡಿಕೆಗಳ ಗೋಡೆಗೆ ಅಂಟಿರುವ ಜನನೇಂದ್ರಿಯಗಳು ಸಂತಾನೋತ್ಪತ್ತಿಯಲ್ಲಿ ಪಾತ್ರವಹಿಸುತ್ತವೆ. ನಡುತಡಿಕೆಗಳ ಅಂಚಿನಲ್ಲಿರುವ ಅಂತ್ಯತಂತುಗಳು (ಅಕಾಂಟಿಯ) ದೇಹರಕ್ಷಣೆಯ ಕಾರ್ಯದಲ್ಲಿ ನೆರವಾಗುತ್ತವೆ.
ವಂಶಾಭಿವೃದ್ಧಿ
ಈ ಪ್ರಾಣಿಗಳಲ್ಲಿ ಲಿಂಗ ಮತ್ತು ನಿರ್ಲಿಂಗ ರೀತಿಯ ವಂಶಾಭಿವೃದ್ದಿಗಳೆರಡನ್ನೂ ಕಾಣಬಹುದು. ಅಂಡಾಣುಗಳ ಸಂಯೋಗದಿಂದ ಉತ್ಪತ್ತಿ ಯಾಗುವ ಮರಿ ಕಡಲ ಹೂ ತಾಯಿಯ ಬಾಯ ಮೂಲಕ ಹೊರಬಂದು, ಯಾವುದಾದರೂ ಆಧಾರಕ್ಕೆ ಅಂಟಿಕೊಂಡು ಸ್ವತಂತ್ರ ಜೀವಿಯಾಗಲು ತೊಡಗುತ್ತದೆ.
ಬಾಹ್ಯ ಸಂಪರ್ಕಗಳು
ವರ್ಗ:ಪ್ರಾಣಿಗಳು
ಪೌದೆಮುಳ್ಳು
ಈ ಸಸ್ಯವು ಪಾಲಿಕಾರ್ಪಿಯ ಕೊರಿಂಬೋಸ (Caryophyllaceae Polycarpea corymbosa (L.) Lam.) ಎಂಬ ವೈಜ್ಞಾನಿಕ ಹೆಸರನ್ನು ಹೊಂದಿದ್ದು, ಕ್ಯಾರಿಯೊಫಿಲ್ಲೇಸಿ (Caryophyllaceae) ಎಂಬ ಸಸ್ಯ ಕುಟುಂಬಕ್ಕೆ ಸೇರಿದೆ.
ಇತರ ಹೆಸರುಗಳು
ಅರಿಶಿನಸಾಸಿವೆ
ಇತರ ಭಾಷೆಯ ಹೆಸರುಗಳು
ಸಂಸ್ಕೃತ: ಭಿಸಾಟ್ಟ
ತಮಿಳ್: ನಿಲೈಸೇಡಚಿ
ತೆಲುಗು: ಬೊಮ್ಮಸರಿ, ರಜುಮ
ಸಸ್ಯವರ್ಣನೆ
ಈ ಗಿಡವು ಕೆಂಪು ಭೂಮಿಯಲ್ಲಿ, ನದಿಯ ದಡೆಯಲ್ಲಿ ಮತ್ತು ಬೀಳು ಭೂಮಿಯಲ್ಲಿ ಬೆಳೆಯುತ್ತದೆ. ಇದು ಸಾಮಾನ್ಯವಾಗಿ ೧೫ ರಿಂದ ೨೫ ಸೆ. ಮೀ. ಎತ್ತರ ಬೆಳೆಯುತ್ತದೆ. ಸಸ್ಯದ ಎಲ್ಲಾ ಭಾಗಗಳ ಮೇಲೆ ರೋಮಗಳಿರುತ್ತವೆ. ಸಾಸಿವೆ ಗಿಡವು ನದಿತೀರ ಮತ್ತು ತೇವಭರಿತ ಪ್ರದೇಶಗಳಲ್ಲಿ ಕಾಣಸಿಗುತ್ತದೆ.
ಉಲ್ಲೇಖಗಳು
<References />
ವರ್ಗ:ಸಸ್ಯಗಳು ವರ್ಗ:ಔಷಧೀಯ ಸಸ್ಯಗಳು
ಸರಸ್ವತಿ ಚಿಮ್ಮಲಗಿ
ಡಾ. ಸರಸ್ವತಿ ಚಿಮ್ಮಲಗಿಯವರು ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಬುದ್ನಿ ಗ್ರಾಮದವರು. ಇವರು ಕನ್ನಡದ ಪ್ರಮುಖ ಉಪನ್ಯಾಸಕರು ಮತ್ತು ಲೇಖಕಿಯರು.
ವರ್ಗ:ಲೇಖಕಿಯರು
ರಾಜಸೂಯ
thumb|400px|ಯುಧಿಷ್ಠಿರನು ರಾಜಸೂಯ ಯಾಗವನ್ನು ಮಾಡುತ್ತಿದ್ದಾನೆ.
ರಾಜಸೂಯ (ರಾಜನ ಉದ್ಘಾಟನಾ ಯಾಗ) ವೈದಿಕ ಧರ್ಮದ ಒಂದು ಶ್ರೌತ ಕ್ರಿಯಾವಿಧಿ. ಇದು ಒಬ್ಬ ರಾಜನ ಪಟ್ಟಾಭಿಷೇಕ. ಇದನ್ನು ಆಪಸ್ತಂಭ ಶ್ರೌತ ಸೂತ್ರ ೧೮.೮-೨೫.೨೨ ಸೇರಿದಂತೆ ತೈತ್ತಿರೀಯ ಪಠ್ಯಸಂಗ್ರಹದಲ್ಲಿ ವಿವರಿಸಲಾಗಿದೆ. ಇದು ಸೋಮ ಹಿಂಡುವಿಕೆ, ರಥದ ಸವಾರಿ, ರಾಜನು ತನ್ನ ಬಿಲ್ಲಿನಿಂದ ಬಾಣಗಳನ್ನು ಹೊಡೆಯುವುದು, ಮತ್ತು ಒಂದು ಸಂಕ್ಷಿಪ್ತ ದನ ದಾಳಿಯನ್ನು ಒಳಗೊಂಡಿದೆ. ಪುತ್ರರಹಿತ ರಾಜ ಹರಿಶ್ಚಂದ್ರನ ಪರವಾಗಿ ವರುಣನಿಗೆ ಬಹುತೇಕವಾಗಿ ಬಲಿಕೊಡಲಾದ ಶುನಃಶೇಪನ ಕಥೆಯ ಹೇಳುವಿಕೆ ಇರುತ್ತದೆ. ದಾಳವನ್ನು ಉರುಳಿಸುವ ಆಟದಿಂದ ರಾಜನ ಸಿಂಹಾಸನಾರೋಹಣ ಮತ್ತು ಬ್ರಹ್ಮಾಂಡದ ಪುನರ್ಜನ್ಮವೂ ಸೇರಿರುತ್ತದೆ.
ಈ ಯಜ್ಞವನ್ನು ಇಷ್ಟಿ, ಪಶುಯಾಗ, ಸೋಮಯಜ್ಞ, ದರ್ವಿಹೋಮ ಇತ್ಯಾದಿ ಇತರ ಸಂಕೀರ್ಣ ಯಜ್ಞಗಳ ಪಟ್ಟಿಯ ಅಡಿಯಲ್ಲಿ ಸೇರಿಸಬಹುದು. ಇದು ತುಂಬಾ ಸಂಕೀರ್ಣ ಯಜ್ಞ. ಇದರಲ್ಲಿ ೧೨೯ ಇಷ್ಟಿ ಯಜ್ಞ, ೨ ಪಶು ಯಜ್ಞ, ೭ ದರ್ವಿ ಹೋಮಗಳು ಮತ್ತು ೬ ಸೋಮ ಯಜ್ಞಗಳು ಸೇರಿರುತ್ತವೆ. ಈ ಯಜ್ಞವನ್ನು ನಡೆಸಿಕೊಡುವ ಪುರೋಹಿತರಿಗೆ ಅತ್ಯಂತ ಅದ್ಭುತ ಬಗೆಯ ಉಡುಗೊರೆಗಳನ್ನು ನೀಡಲಾಗುತ್ತದೆ. ಈ ಯಜ್ಞದ ಮುಖ್ಯ ಪುರೋಹಿತರಲ್ಲಿ ಒಬ್ಬನಾದ ಅಧ್ವರ್ಯುವಿಗೆ ಎರಡು ಚಿನ್ನದಿಂದ ಲೇಪಿತವಾದ ಕನ್ನಡಿಗಳನ್ನು ಕೊಡಬೇಕು. ಈ ಯಜ್ಞದಲ್ಲಿ ಮತ್ತೊಬ್ಬ ಬಗೆಯ ಪುರೋಹಿತನಾದ ಉದ್ಗಾಥನಿಗೆ ಬಂಗಾರದ ಸರ ಕೊಡಬೇಕು. ಮತ್ತೊಬ್ಬ ಬಗೆಯ ಪುರೋಹಿತನಾದ ಹೋಥನಿಗೆ ಉಡುಗೊರೆಯಾಗಿ ರುಕ್ಮ ಎಂದು ಕರೆಯಲಾದ ಚಿನ್ನದ ಆಭರಣ ಕೊಡಬೇಕು. ಈ ಯಜ್ಞವನ್ನು ನಡೆಸಿಕೊಡುವ ಇಬ್ಬರು ಪುರೋಹಿತರಾದ ಪ್ರತಿಹರ್ತ ಮತ್ತು ಪ್ರಷ್ಠೋತರಿಗೆ ತಲಾ ಒಂದು ಬಿಳಿ ಕುದುರೆ ಕೊಡಬೇಕು. ಮುಖ್ಯ ಪುರೋಹಿತನಾದ ಬ್ರಹ್ಮನಿಗೆ ೧೨ ಆರೋಗ್ಯವಂತ ಹಸುಗಳನ್ನು ಕೊಡಬೇಕು. ಎರಡನೇ ಅತಿ ಮುಖ್ಯ ಪುರೋಹಿತನಾದ ಮೈತ್ರಾ ವರುಣನಿಗೆ ಗರ್ಭಿಣಿ ಹಸುವನ್ನು ಉಡುಗೊರೆಯಾಗಿ ಕೊಡಬೇಕು. ಬ್ರಾಹ್ಮಣಝಂಸಿ ಪುರೋಹಿತನಿಗೆ ಆರೋಗ್ಯವಂತ ಎತ್ತನ್ನು ಉಡುಗೊರೆಯಾಗಿ ಕೊಡಬೇಕು. ನೇಷ್ಟ ಮತ್ತು ಪೋತರಿಗೆ ಎರಡು ಅಮೂಲ್ಯ ರೇಷ್ಮೆಗಳ ಒಂದೆರಡನ್ನು ಕೊಡಬೇಕು. ಆಚವಕ ಪುರೋಹಿತನಿಗೆ ಒಂದು ಬಂಡಿ ತುಂಬ ಯವ ಧಾನ್ಯವನ್ನು ಉಡುಗೊರೆಯಾಗಿ ಕೊಡಬೇಕು. ಅಂತಿಮವಾಗಿ ಅಗ್ನೀಥ ಪುರೋಹಿತನಿಗೆ ಆರೋಗ್ಯವಂತ ಎತ್ತನ್ನು ಉಡುಗೊರೆಯಾಗಿ ಕೊಡಬೇಕು. ರಾಜನಿಗಾಗಿ ಈ ಯಜ್ಞವನ್ನು ನಡೆಸಿಕೊಡುವ ಪುರೋಹಿತರಿಗೆ ಕೊಡಬೇಕಾದ ವಿಶೇಷ ಶುಲ್ಕಗಳಿವೆ.
ರಾಜಸೂಯ ಯಜ್ಞವನ್ನು ಕೇವಲ ಇಡೀ ವಿಶ್ವವನ್ನು ಆಳಲು ಅರ್ಹರಿರುವ ಮತ್ತು ಭೂಮಿಯ ಎಲ್ಲ ಇತರ ರಾಜರನ್ನು ಸೋಲಿಸಿರುವ ರಾಜರು ಮಾಡಬೇಕು. ಈ ಯಜ್ಞವನ್ನು ಇಡೀ ವಿಶ್ವದ ಆಡಳಿತಗಾರನಾಗಲು ಹೊರಟಿರುವ ರಾಜನಿಗೆ ಉದ್ಘಾಟನೆಯಾಗಿ ನಡೆಸಲಾಗುತ್ತದೆ. ಈ ಯಜ್ಞದ ನೆರವೇರಿಕೆ ನಂತರ, ಆ ರಾಜನನ್ನು ರಾಜಾಧಿರಾಜ (ರಾಜರ ರಾಜ) ಎಂದು ಕರೆಯಲಾಗುತ್ತದೆ. ಅವನು ಸ್ವರ್ಗವಾಸಿಗಳಿಂದಲೂ ಗೌರವ ಮತ್ತು ಮನ್ನಣೆಯನ್ನು ಪಡೆಯುವನು ಮತ್ತು ಇಡೀ ವಿಶ್ವದ ಮೇಲೆ ತನ್ನ ಖ್ಯಾತಿಯನ್ನು ಸ್ಥಾಪಿಸುವನು. ರಾಜಸೂಯ ಯಾಗವು ಬಹಳ ದುಬಾರಿಯಾದ ಯಾಗ, ಮತ್ತು ವೇದಗಳಲ್ಲಿ ವರ್ಣಿಸಲಾದ ಇತರ ಎಲ್ಲ ಯಜ್ಞಗಳಿಗಿಂತ ಅತ್ಯಂತ ಜನಪ್ರಿಯವಾದದ್ದು.
ಉಲ್ಲೇಖಗಳು
ವರ್ಗ:ಹಿಂದೂ ಕ್ರಿಯಾವಿಧಿಗಳು
ಓಷಿಯಾನಿಯ ಕಲೆ
ಓಷಿಯಾನಿಯ ಕಲೆ: ಪೆಸಿಫಿಕ್ ಅಥವಾ ಶಾಂತಸಾಗರ, ಅದರ ಸುತ್ತಮುತ್ತಲಿನ ದ್ವೀಪ ಪ್ರಾಂತ್ಯಗಳ ಅಂದರೆ, ಪಾಲಿನೇಷ್ಯ, ಮೆಲನೇಷ್ಯ, ಪಾಪುವಗಳ ಕಲೆಗಳು ಅತಿ ಪ್ರಾಚೀನವಾದುವು. ಪಾಲಿನೇಷ್ಯದ ಆದಿಪುರುಷರು ಮಲಯ ದ್ವೀಪಗಳು ಸಮೂಹವನ್ನು ದಾಟಿ ಭಾರತದಿಂದ ಬಂದರೆಂದೂ ಮೆಲನೇಷ್ಯದವರು ಏಷ್ಯ ಖಂಡದ ಆಗ್ನೇಯ ಭಾಗದಿಂದ ಬಂದರೆಂದೂ ಮೈಕ್ರೊನೇಷ್ಯದವರು ಪಾಲಿನೇಷ್ಯ ಮೆಲನೇಷ್ಯದವರ ಸಂಕೀರ್ಣ ಜಾತೀಯರೆಂದೂ ನ್ಯೂ ಗಿನಿಯ (ಪಾಪುವ) ಪ್ರದೇಶಕ್ಕೆ ಸೇರಿದವರ ಪೈಕಿ ಆಗ್ನೇಯ ಭಾಗದಲ್ಲಿರುವವರು ಮೆಲನೇಷ್ಯರೆಂದೂ ವಿದ್ವಾಂಸರ ಅಭಿಪ್ರಾಯ.
ಪಾಲಿನೇಷ್ಯದವರ ತೊಗಟೆ ಬಟ್ಟೆ
ಪಾಲಿನೇಷ್ಯದವರ ತೊಗಟೆ ಬಟ್ಟೆಗಳ ಮೇಲೆ ಛಾಪಿಸಿದ ಕ್ಷೇತ್ರಗಣಿತ ನಕ್ಷೆಗಳ ನಮೂನೆಗಳು ಸುಂದರವಾಗಿಯೂ ಅವರ ಉಪಕರಣಗಳ ನಿರೂಪಣೆ, ಕಾವಾಗಳು ಬಟ್ಟಲುಗಳು ಮೇಲಿನ ಸುರುಳಿಗಳು ಗಂಭೀರವಾಗಿವೆ. ಫಿಜಿ, ಸಾಮೂವ (ಹವಾಯಿ) ದ್ವೀಪಗಳ ಕಲಾಕೃತಿಗಳಂತೆ ಒಕ್ಕಲಿಗರ ಸರಳತೆಯನ್ನು ಪಡೆದಿರದೆ, ಅವು ಕುಲೀನ ಮಾದರಿಯಾಗಿವೆ. ಪಾಲಿನೇಷ್ಯ ಕಲಾಕೃತಿಗಳಲ್ಲಿ ಅತಿ ಸುಂದರವಾದುವು ಟೀಕೀ ಹೆಸರಿನ ತಿಮಿಂಗಿಲ ದಂತದಿಂದ ಕೊರೆದ ಕಂಠಾಭರಣದ ಪದಕಗಳು. ಮಯೋರೀಯರ ಹೀಟಕೀ ಪದಕಗಳು, ಗರ್ಭಪಿಂಡದ ರೂಪವನ್ನು ತಾಳಿದ್ದು, ಅವುಗಳ ಮೇಲೆ ಧರಿಸುವವರ ಹೆಸರುಗಳನ್ನು ಕೆತ್ತಲಾಗಿವೆ. ಮಯೋರೀಯರ ಮತ್ತೊಂದು ಕೆತ್ತನೆ, ಪಕ್ಷಿಮುಖವನ್ನು ತಾಳಿದ ಪಶುಮುಂಡದ ಮನಾಯಿಯಗಳು. ಅವರ ಪುರಾತನರ ಪ್ರತಿಮೆಗಳಿಗೆ ಎರಡು ಪಾಶರ್ವ್‌ದಲ್ಲಿಯೂ ಮನೆಯ ಮೇಲ್ಭಾಗಕ್ಕೂ ಇವನ್ನು ಅಂಟಿಸಲಾಗಿದೆ. ಗರಿ ಪೆಟ್ಟಗಳ ಮೇಲಿನ ಸುರಳಿ ಕೆತ್ತನೆ ಉತ್ಕೃಷ್ಟವಾಗಿವೆ. ಹರ್ವೇ ದ್ವೀಪಗಳ ದೋಣಿ ನಡೆಸುವ ಕೋಲುಗಳ ಅಲಂಕಾರದಲ್ಲಿ ಕ್ಷೇತ್ರಗಣಿತದ ನಕ್ಷೆಗಳನ್ನು ವಿಧ ವಿಧ ರೂಪದಲ್ಲಿ ಕೋಮಲವಾಗಿ ಕೆತ್ತಲಾಗಿದೆ. ಆದರೆ ಹವಾಯಿ ದ್ವೀಪದ ಶಿಲ್ಪಾಕೃತಿಗಳು ವಿಕಟವಾಗಿಯೂ ಬಿರುಸಾಗಿಯೂ ಕಾಣುತ್ತವೆ. ಈಸ್ಟರ್ ದ್ವೀಪಗಳ ಮಾನವ ಶಿಲ್ಪಾಕೃತಿಗೆ ದೊಡ್ಡ ತಲೆಯೂ ಸಮುದ್ರಪಕ್ಷಿಯ ಮುಖವೂ ಇವೆ. ಓಷಿಯಾನಿಯ ಕಲೆಯಲ್ಲಿ ಸಮುದ್ರಪಕ್ಷಿ ಜೀವಾತ್ಮನ ಸಂಕೇತ. ಕೊರೊಮೊರೊ ದಾರುವಿನಿಂದ ರಚಿಸಿದ ಪ್ರತಿಮೆಗಳು ಸುಂದರವಾಗಿವೆ.
ಮೆಲನೇಷ್ಯದ ದಕ್ಷಿಣ ಭಾಗ
ಮೆಲನೇಷ್ಯದ ದಕ್ಷಿಣ ಭಾಗಕ್ಕೆ ಸೇರಿದ ತೊಂಬಾರ ಪ್ರಾಂತ್ಯದಲ್ಲಿ ಕೀಳುಮಟ್ಟದ, ನ್ಯೂ ಐರ್ಲೆಂಡಿನ ಮಧ್ಯಭಾಗದಲ್ಲಿ ಮಧ್ಯಮ ಮಟ್ಟದ, ನ್ಯೂ ಐರ್ಲೆಂಡಿನ ಉತ್ತರದಲ್ಲಿ ಉನ್ನತ ಮಟ್ಟದ, ಕಲೆಗಳನ್ನು ಕಾಣಬಹುದು. ಮೆಲನೇಷ್ಯದ ದಕ್ಷಿಣ ಭಾಗದಲ್ಲಿ ಸೀಮೆಸುಣ್ಣದಲ್ಲಿ ಬಿಡಿಸಿದ ಪಿತೃಗಳ ಶಿಲ್ಪ ಮಧ್ಯಮ ಭಾಗದಲ್ಲಿ ಸ್ಮಾರಕ ಪ್ರತಿಮೆಗಳು, ಉತ್ತರದಲ್ಲಿ ಬಟ್ಟಲುಗಳು ಮತ್ತು ವಾಸಮಾಡುವ ಗುಡಿಸಲುಗಳ ಬಾಗಿಲಿನ ಪಕ್ಕಗಳಲ್ಲಿ ಇಡುವ ಮೇಲಿನ ಆಕೃತಿಗಳು ಸಂಪ್ರದಾಯಬದ್ಧ ಶೈಲಿಯಲ್ಲಿವೆ. ಮನುಷ್ಯ, ಮತ್ಸ್ಯ, ಪಕ್ಷಿಗಳ ರೂಪಾಂತರಗಳನ್ನಿಲ್ಲಿ ಕಾಣಬಹುದು. ಆರಾಧನೆಗೆ ಯೋಗ್ಯವಾದ, ಅಲ್ಲಿನ ಪದ್ಧತಿಗಳಿಗೆ ಅನುಗುಣವಾದ ಶೈಲಿ ಇಲ್ಲಿ ಎದ್ದು ತೋರುತ್ತದೆ. ಬಿರಾರಾ (ನ್ಯೂ ಬ್ರಿಟನ್) ಶಿಲಾಕೃತಿಗಳು ಮೃದುವಾದ ಬೂದಿಬಣ್ಣದ ಕಲ್ಲಿನಿಂದ ಕೊರದವಾಗಿದ್ದು ಮಾಟ ಮಂತ್ರಗಳಿಗಾಗಿ ಬಳಕೆಯಾಗುವಂಥವಾಗಿವೆ. ಆದರೆ ಸಾಲೊಮನ್ ದ್ವೀಪಗಳ ದಾರುಶಿಲ್ಪ ಪ್ರತ್ಯೇಕ ಶೈಲಿಯಲ್ಲಿದ್ದು ನಾನಾ ವಿಧದ ರೇಖಾವಿಲಾಸಗಳನ್ನು ಪ್ರದರ್ಶಿಸುತ್ತದೆ. ಚಿಕ್ಕಪುಟ್ಟ ಪ್ರತಿಮೆಗಳನ್ನು ದೊಣ್ಣೆ, ಕಟ್ಟಿಗೆಗಳಿಂದ ಮಾಡಲಾಗಿದೆ. ಅವುಗಳಿಗೆ ಬಿಳಿ ಮತ್ತು ಕಪ್ಪು ಬಣ್ಣಗಳನ್ನು ಹಾಕಿದ್ದಾರೆ. ದಕ್ಷಿಣ ವಲಯದ ದ್ವೀಪಗಳಲ್ಲಿ, ಅವಕ್ಕೆ ಕಪ್ಪು ಬಣ್ಣ ಮಾತ್ರ ಹಾಕಿ, ಅವುಗಳ ಮೇಲೆ ಮುಕ್ಕೋಣದ ಮುತ್ತಿನ ಚಿಪ್ಪಿನ ಚೂರುಗಳನ್ನು ಅನೇಕ ಆಕಾರಗಳಲ್ಲಿ ಅಂಟಿಸಿದ್ದಾರೆ. ದೋಣಿಗಳ ಮುಂಭಾಗಗಳಲ್ಲಿ ಮತ್ತು ಮಾನವ ಪ್ರತಿಮೆಗಳಲ್ಲಿ ಇದೇ ರೀತಿಯ ಕೆತ್ತನೆ ಮತ್ತು ಅಲಂಕರಣಗಳನ್ನು ಕಾಣಬಹುದು. ಮಾನವಾಕೃತಿಗಳಿಗೆ ಸುಂದರವಾದ ಮುತ್ತಿನ ಚಿಪ್ಪಿನ ಕಣ್ಣುಗಳಿವೆ. ಇವು ಭಾವಚಿತ್ರಗಳೆಂದು ನಿಸ್ಸಂಶಯವಾಗಿ ಹೇಳಬಹುದು. ಪ್ರಾಚೀನ ಕೋಲುಶಿಲ್ಪದ ಮಾನವಾಕೃತಿಗಳಲ್ಲಿ ಮುಂಡ, ಕೈ, ಕಾಲುಗಳು ಪ್ರತ್ಯೇಕವಾಗಿರದೆ ಅಖಂಡವಾಗಿವೆ. ಇಲ್ಲಿನ ಕೋಲುಪ್ರತಿಮೆಗಳಲ್ಲಿ ಕಾಲು, ಕೈಗಳು ಪ್ರತ್ಯೇಕವಾಗಿದ್ದು ಮುಂಡಕ್ಕೆ ಅಂಟಿದಂತಿದೆ. ಆಕಾರದ ಶಿಲ್ಪ ಅತ್ಯುತ್ತಮವಾಗಿದ್ದು ಪ್ರತಿಮೆಗಳ ವೈಶಿಷ್ಟ್ಯ, ಕೋಮಲತ್ವ ಪ್ರಶಂಸನೀಯವಾಗಿವೆ.
ಪಾಪುವ ಪ್ರಾಂತ್ಯದ ಕಲಾವೈಶಿಷ್ಟ್ಯ
ಪಾಪುವ ಪ್ರಾಂತ್ಯದ ಕಲಾವೈಶಿಷ್ಟ್ಯ ನೀಗ್ರೊ ಆಫ್ರಿಕ ಮತ್ತು ಅಮೆರಿಕ ವಾಯವ್ಯ ಭಾಗದ ಕಲಾವೈಶಿಷ್ಟ್ಯವನ್ನು ಮೀರಿಸುವಂತಿದೆ. ಗುಂಡಾದ ಶಿಲ್ಪ ಅಪರೂಪ ಸಾಧಾರಣ ಉಪಕರಣಗಳು ಕೂಡ ಅಲಂಕಾರಮಯವಾಗಿವೆ. ರೇಖೆಗಳಲ್ಲಿ ಬಣ್ಣಗಳು ತುಂಬಿವೆ. ಯಂತ್ರನಕ್ಷೆಗಳಿಂದೊಡಗೂಡಿರುವ ಈ ಅಲಂಕಾರ ಪುರಾಣೋಕ್ತವಾಗಿ, ಧಾರ್ಮಿಕವಾಗಿದ್ದು ಪುರ್ವಿಕರ ಆರಾಧನೆಗೆ ಅನುಕೂಲತೆಯನ್ನು ಕಲ್ಪಿಸಿಕೊಡುತ್ತದೆ. ಡಚ್ಚರ ನ್ಯೂ ಗಿನಿಯ ಕಲಾಕೃತಿಗಳು ಇಂಡೋನೇಷ್ಯದ ಪ್ರತ್ಯೇಕವಾದ ಸುರುಳಿ ಸಂಪತ್ತನ್ನು ಹೊಂದಿವೆ. ಈ ಅಲಂಕಾರದಲ್ಲಿ ತೀಕ್ಷ್ಣವಾದ ಆಡಂಬರದ ವೈಖರಿ, ಅಂದರೆ ಕ್ಷೇತ್ರಗಣಿತ ನಕ್ಷೆಗಳು ಬೆರೆತು ಲತಾಸುರುಳಿಗಳು, ಪಶುಪ್ರಾಣಿಗಳ ರೂಪಗಳು ಕಂಡುಬರುತ್ತವೆ. ಇವುಗಳಲ್ಲಿ ಪಿತೃಗಳ ಕಪಾಲಗಳನ್ನು ಜೋಪಾನ ಮಾಡುವುದಕ್ಕೆ ಉಪಯುಕ್ತವಾದ ಕೋರ್ವಾರ್ ಹೆಸರಿನ ಮರದ ಸಂಪುಟಗಳು ಗಣನೀಯವಾದುವು. ಪಿತೃಗಳ ಆತ್ಮಗಳು ಇವುಗಳಲ್ಲಿ ವಾಸಿಸುತ್ತವೆನ್ನುವ ಭಾವನೆ ಪ್ರಚಲಿತವಿದೆ.
ಸೆಫಿಕ್ ಮತ್ತು ರಾಮು ಕಣಿವೆ
ಸೆಫಿಕ್ ಮತ್ತು ರಾಮು ಕಣಿವೆಗಳಲ್ಲಿನ ಗುಂಡು ಪ್ರತಿಮೆಗಳ ಕೌಶಲ್ಯ ಹೆಚ್ಚಿನ ಮನ್ನಣೆ ಪಡೆದಿವೆ. ಇಲ್ಲಿನ ಜನರ ಮರದ ಬಟ್ಟಲುಗಳು ಅತಿ ಸುಂದರವಾಗಿವೆ. ಇವುಗಳ ಮೇಲೂ ಮಾನವ, ಪಶುರೂಪಾಲಂಕಾರ ಹೇರಳವಾಗಿದೆ. ಮುಖವಾಡಗಳು, ಕಟ್ಟಿಗೆಯ ಕಾಲುಮಣೆಗಳು ಮುಂತಾದುವು ಇತರ ಗಮನಾರ್ಹ ವಸ್ತುಗಳು, ರಾಮು ಕಣಿವೆಗೆ ಸೇರಿದ ವಾಟುಟ್ ಬುಲಾಲೊ ಪ್ರಾಂತ್ಯಗಳ ಕಲ್ಲಿನ ವಿಗ್ರಹಗಳು ನೋಡತಕ್ಕವು. ಮಾಸಿಂ ಮತ್ತು ಟೋಬ್ರಿಯನ್ಡ್‌ ದ್ವೀಪಗಳ ಕೈಪಿಡಿಗಳಿಗೆ ಮತ್ತು ದೋಣಿಯ ಮುಂಭಾಗಗಳಿಗೆ ಪ್ರತ್ಯೇಕವಾದ ಸುರುಳಿ ಅಲಂಕರಣದ ಸೊಬಗಿದೆ. ಇದನ್ನು ಹೆಣಿಗೆಗೊಂಡ ಪ್ರಶ್ನಾರ್ಥಕ ಚಿಹ್ನೆ ಸರಣಿ (ಇಂಟರ್ಲಾಕಿಂಗ್ ಕ್ವಶ್ಜನ್ ಮಾರ್ಕ್) ಎಂದು ಕರೆಯುತ್ತಾರೆ. ಈ ಅಲಂಕಾರ ಪುರಾಣೋಕ್ತವಾಗಿ ಆಗಲೀ ಯಾಂತ್ರಿಕವಾಗಿಯಾಗಲೀ ಇಲ್ಲ. ಸಾಂಕೇತಿಕ ಭೂಪ್ರದೇಶ ಚಿತ್ರಗಳ ಕೆತ್ತನೆ. ಬಿದುರು ವಸ್ತುಗಳ ಮೇಲೆ ರಮ್ಯವಾಗಿ ಮೂಡಿ ನಿಂತಿದೆ. ಆಳವಾದ ನೀರು, ಗಾಳಿಯಿಂದ ಪಲ್ಲಟವಾದ ಸಮುದ್ರದ ಮೇಲೆ ಸುರಿಯುವ ಮಳೆ. ಸಮುದ್ರದ ಅಲೆಗಳಿಂದ ಹೊಡೆತ ತಿನ್ನುವ ಗುಡ್ಡಗಳು-ಮುಂತಾದುವು ತುಂಬ ಮನೋಹರವಾಗಿ ಕೊರೆಯಲ್ಪಟ್ಟಿದೆ. ದೋಣಿಗಳ ಮತ್ತು ನಾಟ್ಯದಲ್ಲಿ ಉಪಯೋಗಿಸುವ ಗುರಾಣಿಗಳ ಅಲಂಕಾರ ಸಹ ಸುಂದರವಾಗಿದೆ. ಒಂದೇ ಮಾತಿನಲ್ಲಿ ಹೇಳುವುದಾದರೆ ಓಷಿಯಾನಿಯ ಕಲೆಯಲ್ಲಿ ಭಾರತದ ಸಂಸ್ಕೃತಿ ಮಧುರವಾಗಿ ಮುದ್ರಿತವಾಗಿದೆ.
ನೈನಾ ಲಾಲ್ ಕಿದ್ವಾಯಿ
ನೈನಾ ಲಾಲ್ ಕಿದ್ವಾಯಿ (ಜನನ ೧೯೫೭) ಒಬ್ಬ ಭಾರತೀಯ ಬ್ಯಾಂಕರ್, ಚಾರ್ಟರ್ಡ್ ಅಕೌಂಟೆಂಟ್ ಮತ್ತು ವ್ಯವಹಾರ ಕಾರ್ಯನಿರ್ವಾಹಕರಾಗಿದ್ದಾರೆ.ಅವರು ಹಿಂದೆ ಗ್ರೂಪ್ ಜನರಲ್ ಮ್ಯಾನೇಜರ್ ಮತ್ತು ಹೆಚ್ಎಸ್ಬಿಸಿ ಇಂಡಿಯಾದ ಕಂಟ್ರಿ ಹೆಡ್ ರಾಗಿದರು. ಅವರು ಫೆಡರೇಶನ್ ಆಫ್ ಇಂಡಿಯನ್ ಚೇಂಬರ್ಸ್ ಆಫ್ ಕಾಮರ್ಸ್ ಅಂಡ್ ಇಂಡಸ್ಟ್ರಿ ನ ಮಾಜಿ ಅಧ್ಯಕ್ಷರಾಗಿದ್ದಾರೆ
ಶಿಕ್ಷಣ ಮತ್ತು ಆರಂಭಿಕ ವರ್ಷಗಳು
ಕಿದ್ವಾಯಿ ದೆಹಲಿಯ ಲೇಡಿ ಶ್ರೀ ರಾಮ್ ಕಾಲೇಜ್ ಫಾರ್ ವುಮೆನ್ ಯೂನಿವರ್ಸಿಟಿ ಆಫ್ ದೆಹಲಿ (೧೯೭೭ ಬ್ಯಾಚ್) ಮತ್ತು ೧೯೮೨ ರಲ್ಲಿ ಹಾರ್ವರ್ಡ್ ಬ್ಯುಸಿನೆಸ್ ಸ್ಕೂಲಿನಿಂದ ಎಮ್.ಬಿ.ಎ ಅರ್ಥಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿ ಪಡೆದಿದ್ದಾರೆ. ಹಾರ್ವರ್ಡ್ ಬ್ಯುಸಿನೆಸ್ ಸ್ಕೂಲಿನಿಂದ ಪದವಿ ಪಡೆದ ಮೊದಲ ಭಾರತೀಯ ಮಹಿಳೆ ಕಿದ್ವಾಯಿ ಮತ್ತು ಭಾರತದ ವಿದೇಶಿ ಬ್ಯಾಂಕಿನ ಕಾರ್ಯಚಟುವಟಿಕೆಗೆ ಮಾರ್ಗದರ್ಶನ ನೀಡುವ ಮೊದಲ ಮಹಿಳೆ. ಅವರು ಅರ್ಹವಾದ ಚಾರ್ಟರ್ಡ್ ಅಕೌಂಟೆಂಟ್ ಆಗಿದ್ದಾರೆ.
೧೯೮೨-೧೯೯೪ರವರೆಗೆ ಅವರು ಎ.ಎನ್.ಜಾಡ್ ಗ್ರಿಂಡ್ಲೆಸ್ ನಲ್ಲಿ ಕೆಲಸ ಮಾಡಿದರು, ಅಲ್ಲಿ ಅವರ ನಿಯೋಜನೆಗಳು ಗ್ಲೋಬಲ್ ಎನ್ನಾರೈ ಸರ್ವಿಸ್ ನ ಮುಖ್ಯಸ್ಥ ಮತ್ತು ಪಶ್ಚಿಮ ಭಾರತ ಹಾಗೂ ರಿಟೇಲ್ ಬ್ಯಾಂಕಿನ ಮುಖ್ಯಸ್ಥರಾದ ಇನ್ವೆಸ್ಟ್ಮೆಂಟ್ ಬ್ಯಾಂಕಿನ ಮುಖ್ಯಸ್ಥರನ್ನು ಒಳಗೊಂಡಿತ್ತು. ೧೯೯೪ ರಿಂದ ೨೦೦೨ ರವರೆಗೆ, ಮೋರ್ಗನ್ ಸ್ಟಾನ್ಲಿ ಇಂಡಿಯಾ ಮತ್ತು ಜೆ.ಎಂ. ಮೊರ್ಗಾನ್ ಸ್ಟ್ಯಾನ್ಲಿಯಲ್ಲಿ ಕಿದ್ವಾಯಿ ಇನ್ವೆಸ್ಟ್ಮೆಂಟ್ ಬ್ಯಾಂಕಿಂಗ್ ಮುಖ್ಯಸ್ಥರಾಗಿ ಸೇವೆ ಸಲ್ಲಿಸಿದರು. ಅವರು ಸ್ಟ್ಯಾಂಡರ್ಡ್ ಚಾರ್ಟರ್ಡ್ ಬ್ಯಾಂಕಿನಲ್ಲಿ ೧೯೮೨ ರಿಂದ ೧೯೯೪ ರವರೆಗೆ ಮತ್ತು ರಿಟೇಲ್ ಬ್ಯಾಂಕಿನ ಮುಖ್ಯ ವ್ಯವಸ್ಥಾಪಕರಾಗಿ ೧೯೮೪ ರಿಂದ ೧೯೯೧ ರವರೆಗೆ ಸೇವೆ ಸಲ್ಲಿಸಿದರು. ೧೯೮೯ ರಿಂದ ೧೯೯೧ ರವರೆಗೆ, ಕಿದ್ವಾಯಿ ಅವರು ಮುಖ್ಯ ವ್ಯವಸ್ಥಾಪಕ ಮತ್ತು ಹೂಡಿಕೆ ಬ್ಯಾಂಕಿನ ಮುಖ್ಯಸ್ಥರಾಗಿದ್ದರು ಮತ್ತು ೧೯೮೭ ರಿಂದ ೧೯೮೯ ರವರೆಗೆ ಹೂಡಿಕೆ ಬ್ಯಾಂಕಿನ ಉತ್ತರ ಭಾರತದ ವ್ಯವಸ್ಥಾಪಕರಾಗಿದ್ದರು. ಕಿದ್ವಾಯಿ ಅವರು ೧೯೮೪ ರಿಂದ ೧೯೮೭ ರವರೆಗೆ ಮುಂಬೈ ಮೂಲದ ಇನ್ವೆಸ್ಟ್ಮೆಂಟ್ ಬ್ಯಾಂಕಿನ ವೆಸ್ಟ್ ಇಂಡಿಯಾದ ವ್ಯವಸ್ಥಾಪಕರಾಗಿ ಕಾರ್ಯನಿರ್ವಹಿಸಿದ್ದಾರೆ. ೧೯೭೭ ರಿಂದ ೧೯೮೦ ರವರೆಗೆ ಅವರು ಪ್ರೈಸ್ ವಾಟರ್ ಹೌಸ್ & ಕಂಪನಿ ಯಲ್ಲಿ ಕೆಲಸ ಮಾಡಿದರು.
ಪ್ರಸ್ತುತ ಸ್ಥಾನಗಳು
ಅವರು ಪ್ರಸ್ತುತ ಮ್ಯಾಕ್ಸ್ ಫೈನಾನ್ಷಿಯಲ್ ಸರ್ವೀಸಸ್ ಲಿಮಿಟೆಡ್ನ ಅದ್ಯಕ್ಷರಾಗಿದ್ದಾರೆ ಮತ್ತು ಎಚ್ಎಸ್ಬಿಸಿ ಅಸಿಸ್ಟೆಂಟ್ ಮ್ಯಾನೇಜ್ಮೆಂಟ್ (ಇಂಡಿಯಾ) ಪ್ರೈವೇಟ್ ಲಿಮಿಟೆಡ್ ಮತ್ತು ಎಚ್ಎಸ್ಬಿಸಿ (ಇಂಡಿಯಾ) ವಿಮೆ ಲಿಮಿಟೆಡ್ನ ಅಧ್ಯಕ್ಷರಾಗಿ ಸೇವೆ ಸಲ್ಲಿಸುತ್ತಿದ್ದಾರೆ ಜೊತೆಗೆ, ಅವರ ಇತರ ಸ್ಥಾನಗಳು ನೆಸ್ಲೆ ಎಸ್ಎ ಮಂಡಳಿಯಲ್ಲಿ ಕಾರ್ಯನಿರ್ವಾಹಕ ನಿರ್ದೇಶಕರಾಗಿದ್ದು, ಆಲ್ಟಿಕೊ ಕ್ಯಾಪಿಟಲ್ ಪಾರ್ಟ್ನರ್ಸ್, ಅಧ್ಯಕ್ಷೆ,  ಲಂಡನ್ ಸಲಹಾ ಮಂಡಳಿ ನಗರ, ಗ್ಲೋಬಲ್ ಅಡ್ವೈಸರ್, ಹಾರ್ವರ್ಡ್ ಬಿಜಿನೆಸ್ ಸ್ಕೂಲ್. ಅವರು ಎನ್ಸಿಎಇಆರ್ ಆಡಳಿತ ಮಂಡಳಿ, ಕಂಟ್ರೋಲರ್ ಮತ್ತು ಆಡಿಟರ್ ಜನರಲ್ ಆಫ್ ಆಡಿಟ್ ಅಡ್ವೈಸರಿ ಬೋರ್ಡ್ ಮತ್ತು ಸಿಐಐ ಮತ್ತು ಎಫ್ಐಸಿಸಿಐ ಯ ರಾಷ್ಟ್ರೀಯ ಕಾರ್ಯಕಾರಿ ಸಮಿತಿಯಲ್ಲಿದ್ದಾರೆ. ಅವರು ನರರಾ ಎನರ್ಜಿ ಲಿಮಿಟೆಡ್ (ಹಿಂದಿನ ಎಸ್ಸಾರ್ ಆಯಿಲ್ ಲಿಮಿಟೆಡ್) ನ ಸ್ವತಂತ್ರ ನಿರ್ದೇಶಕರಾಗಿದ್ದಾರೆ.
ವೃತ್ತಿಜೀವನ
೧ ಅಕ್ಟೋಬರ್ ೨೦೦೬ ರಿಂದ ಎಚ್ಎಸ್ಬಿಸಿ ಹೋಲ್ಡಿಂಗ್ಸ್ ಪಿಎಲ್ಸಿ ಸಂಸ್ಥೆಯ ಗ್ರುಪ್ ಜನರಲ್ ಮ್ಯಾನೇಜರ್ ಆಗಿ ಕಿದ್ವಯಿ ರವರು ಕಾರ್ಯನಿರ್ವಹಿಸುತ್ತಿದ್ದಾರೆ. ಎಚ್ಎಸ್ಬಿಸಿ ಇಂಡಿಯಾದ ಎಚ್ಎಸ್ಬಿಸಿ ಹೋಲ್ಡಿಂಗ್ಸ್ ಪಿಎಲ್ಸಿ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಯಾಗಿ ೫ ಮೇ ೨೦೦೬ ರಿಂದ ಕಾರ್ಯನಿರ್ವಹಿಸುತ್ತಿದ್ದಾರೆ. ಏಪ್ರಿಲ್ ೧೫, ೨೦೦೯ ರಿಂದ ಕಿದ್ವಾಯಿ ಎಚ್ಎಸ್ಬಿಸಿ ಭಾರತ. ಎಚ್ಎಸ್ಬಿಸಿ ಬ್ಯಾಂಕ್ನ ಸಾಂಸ್ಥಿಕ ಮತ್ತು ಗ್ರಾಹಕ ಸೇವೆಗಳ ಮುಖ್ಯಸ್ಥರಾಗಿಯೂ ಅವರು ಕಾರ್ಯನಿರ್ವಹಿಸಿದರು. ಕಿಡ್ವಾಯ್ ೧೫ ಏಪ್ರಿಲ್ ೨೦೦೯ ರವರೆಗೂ ಎಚ್ಎಸ್ಬಿಸಿ ಇಂಡಿಯಾದ ಗ್ರೂಪ್ ಜನರಲ್ ಮ್ಯಾನೇಜರ್ ಆಗಿ ಸೇವೆ ಸಲ್ಲಿಸಿದರು. ೨೧ ಮೇ ೨೦೦೪ ರಿಂದ ಎಚ್ಎಸ್ಬಿಸಿ ಹೋಲ್ಡಿಂಗ್ಸ್ ಪಿಎಲ್ಸಿ ಉಪ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿ ಆಗಿ ಕಿದ್ವಾಯಿ ಕಾರ್ಯನಿರ್ವಹಿಸಿದ್ದರು. ಜೊತೆಗೆ, ಅವರು ಎಚ್ಎಸ್ಬಿಸಿ ಸೆಕ್ಯುರಿಟೀಸ್ ಮತ್ತು ಕ್ಯಾಪಿಟಲ್ ಮಾರ್ಕೆಟ್ಸ್ ಇಂಡಿಯಾದ ವ್ಯವಸ್ಥಾಪಕ ನಿರ್ದೇಶಕರಾಗಿ ಸೇವೆ ಸಲ್ಲಿಸಿದರು. ನವೆಂಬರ್ ೨೦೦೨ ರಿಂದ ೫ ಮೇ ೨೦೦೬ ವರೆಗೂ ಅವರು ಹೆಚ್.ಎಸ್.ಬಿ.ಸಿ ನ ಉಪ ಮುಖ್ಯ ಕಾರ್ಯನಿರ್ವಾಹಕ ಅಧಿಕಾರಿಯಾಗಿ ಸೇವೆ ಸಲ್ಲಿಸಿದ್ದಾರೆ.
ವೈಯಕ್ತಿಕ ಜೀವನ
ನೈನಾ ಲಾಲ್ ಕಿದ್ವಾಯಿ ಅವರು ವಿಮಾ ಕಂಪೆನಿಯ ಸಿಇಒ ಸುರೀಂದರ್ ಲಾಲ್ ಅವರ ಮಗಳಾದ ಪಂಜಾಬಿ ಖಾತ್ರಿ ಸಮುದಾಯದ ಹಿಂದೂ ಕುಟುಂಬದಲ್ಲಿ ಜನಿಸಿದರು. ಕಿದ್ವಯಿ ರವರ ತಾಯಿ ತಪಾರ್ ಗ್ರೂಪ್ನ ಸಂಸ್ಥಾಪಕ ಮತ್ತು ಲಲಿತ್ ಮೋಹನ್ ಥಾಪರ್ನ ಸಹೋದರಿ ಕರಮಂದ್ ಥಾಪರ್ ಅವರ ಪುತ್ರಿ. ಜೆ.ಟಿ.ಸಿ, ಬಿಲ್ಟ್, ಕ್ರೊಂಪ್ಟನ್ ಗ್ರೀವ್ಸ್, ಅವಂತಾ, ಓರಿಯಂಟಲ್ ಬ್ಯಾಂಕ್ ಆಫ್ ಕಾಮರ್ಸ್, ದಿ ಪಯೋನಿಯರ್ ವೃತ್ತಪತ್ರಿಕೆ ಇತ್ಯಾದಿಗಳನ್ನು ಒಳಗೊಂಡಿರುವ ಭಾರತದ ಪ್ರಮುಖ ಸಂಘಟಿತ ವ್ಯಾಪಾರಿಗಳಲ್ಲಿ ಥಾಪರ್ ಗುಂಪು ಒಂದಾಗಿತ್ತು. ಕಿದ್ವಾಯಿ ಗೆ ಮಾಜಿ ಹವ್ಯಾಸಿ ಗಾಲ್ಫ್ ಚಾಂಪಿಯನ್ ಆಗಿದ್ದ ನೊನಿಟಾ ಲಾಲ್ ಖುರೇಶಿ ಒಬ್ಬರು. ಪಾಕಿಸ್ತಾನಿ ಗಾಲ್ಫ್ ಚಾಂಪಿಯನ್ ಫೈಸಲ್ ಖುರೇಷಿ ಅವರನ್ನು ವಿವಾಹವಾದರು. ನೈನಾ ಲಾಲ್ ಕಿದ್ವಾಯಿ ಗ್ರಾಸ್ರೂಟ್ ಟ್ರೇಡಿಂಗ್ ನೆಟ್ವರ್ಕ್ ಫಾರ್ ವುಮೆನ್ ಎಂಬ ಎನ್ಜಿಒ ನಡೆಸುತ್ತಿರುವ ಮುಸ್ಲಿಂ ರಶೀದ್ ಕಿಡ್ವಾಯ್ ಅವರನ್ನು ವಿವಾಹವಾದರು. ಕಿದ್ವಾಯಿ ಅವರು ಟಾಪ್ ವುಮೆನ್ ಇನ್ ಬ್ಯುಸಿನೆಸ್ ನ ಫಾರ್ಚ್ಯೂನ್ ಜಾಗತಿಕ ಪಟ್ಟಿಯಲ್ಲಿ ಸ್ಥಾನ ಪಡೆದಿದ್ದಾರೆ, ವಾಲ್ ಸ್ಟ್ರೀಟ್ ಜರ್ನಲ್ ೨೦೦೬ ರಲ್ಲಿ ಗ್ಲೋಬಲ್ ಲಿಸ್ಟಿಂಗ್ ಆಫ್ ವುಮೆನ್ ಟು ವಾಚ್ ಜಾಹೀರಾತುದಲ್ಲಿ ತಮ್ಮ ೧೫ ಗ್ಲೋಬಲ್ ಪ್ರಭಾವಶಾಲಿಗಳು ೨೦೦೨ ರಲ್ಲಿ ಟೈಮ್ ಮ್ಯಾಗಜೀನ್ ಪಟ್ಟಿ ಮಾಡಿದೆ. ಕಿದ್ವಾಯಿ ಅವರ ಹಿತಾಸಕ್ತಿಗಳು ಗ್ರಾಮೀಣ ಮಹಿಳೆಯರಿಗೆ ಮತ್ತು ಪರಿಸರಕ್ಕೆ ಕಿರುಬಂಡವಾಳ ಮತ್ತು ಜೀವನೋಪಾಯದ ಸೃಷ್ಟಿಗಳನ್ನು ಒಳಗೊಂಡಿವೆ. ಅವರು ವಿಶ್ವದ ಅತಿದೊಡ್ಡ ಯುವ ಚಾಲಿತ ಸಂಘಟನೆಯನ್ನು ಸಹ ಬೆಂಬಲಿಸುತ್ತಾರೆ - ಕಿದ್ವಾಯಿ ಅವರು "ಹೆವಿ ಮೆಟಲ್ ಅನ್ನು ಹೊರತುಪಡಿಸಿ ಎಲ್ಲಾ ಸಂಗೀತವನ್ನು" ಕೇಳುತ್ತಾರೆ ಮತ್ತು ಹಿಮಾಲಯಕ್ಕೆ ಪ್ರವಾಸಗಳನ್ನು ನಡೆಸಲು ಪ್ರೀತಿಸುವ ಪ್ರಕೃತಿ ಪ್ರೇಮಿ ಎಂದು ಹೇಳಿಕೊಳ್ಳುತ್ತಾರೆ.
ಪ್ರಶಸ್ತಿಗಳು
ಅವರ ಪ್ರಶಂಸನೀಯ ಕೆಲಸಕ್ಕಾಗಿ, ಕಿದ್ವಾಯಿ ಹಲವು ಗೌರವಗಳನ್ನು ಪಡೆದುಕೊಂಡಿದ್ದಾರೆ. ವ್ಯಾಪಾರ ಮತ್ತು ಉದ್ಯಮದ ಕ್ಷೇತ್ರಗಳಲ್ಲಿ ನೀಡಿದ ಕೊಡುಗೆಗಳಿಗಾಗಿ ಕಿದ್ವಾಯಿ ಅವರು ಪದ್ಮಶ್ರೀ ಪ್ರಶಸ್ತಿಯನ್ನು ಪಡೆದುಕೊಂಡಿದ್ದಾರೆ. ಬ್ಯಾಂಕಿನಲ್ಲಿ ಶ್ರೇಷ್ಠತೆಗಾಗಿ ಎಲ್ಲಾ ಮಹಿಳಾ ಲೀಗ್ನ ದೆಹಲಿ ಮಹಿಳಾ ದಶಕ ಸಾಧಕರ ಪ್ರಶಸ್ತಿಯನ್ನು ಅವರು ೨೦೧೩ ರಲ್ಲಿ ಸ್ವೀಕರಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ಚಾರ್ಟರ್ಡ್ ಅಕೌಂಟೆಂಟ್
ಎಂ.ಬಿ.ಪಾಟೀಲ
ಎಂ.ಬಿ.ಪಾಟೀಲ(ಮಲ್ಲನಗೌಡ ಬಸನಗೌಡ ಪಾಟೀಲ)ರು ಬಬಲೇಶ್ವರ ವಿಧಾನ ಸಭಾ ಕ್ಷೇತ್ರದ ಶಾಸಕರು. ಇವರು ಮಾಜಿ ಸಂಸದರು, ಬಿ.ಎಲ್.ಡಿ.ಈ.ಸಂಸ್ಥೆಯ ಅಧ್ಯಕ್ಷರು, ಉದ್ಯಮಿಗಳು ಹಾಗೂ ರಾಜಕೀಯ ಧುರೀಣರು.
ಜನನ
ಎಂ.ಬಿ.ಪಾಟೀಲರು 7ನೇ ಅಕ್ಟೋಬರ 1964ರಂದು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ತೊರವಿ ಗ್ರಾಮದಲ್ಲಿ ಜನಿಸಿದರು.
ವೈಯಕ್ತಿಕ ಜೀವನ
ಶ್ರೀಯುತರು ಆಶಾ ಪಾಟೀಲಯವರನ್ನು ಮದುವೆಯಾಗಿದ್ದು, ಬಸನಗೌಡ ಹಾಗೂ ಧ್ರುವ ಎಂಬ ಇಬ್ಬರು ಮಕ್ಕಳಿದ್ದು ವಿಜಯಪುರದಲ್ಲಿ ವಾಸವಾಗಿದ್ದಾರೆ.
ಉಲ್ಲೇಖಗಳು
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು ವರ್ಗ:ರಾಜಕಾರಣಿಗಳು ವರ್ಗ:ಕರ್ನಾಟಕದ ಲೋಕ ಸಭೆ ಸದಸ್ಯರು
ವೋಲ್ಫ್ಗ್ಯಾಂಗ್ ಅಮೆಡಿಯಸ್ ಮೊಜಾರ್ಟ್
thumb|ವೊಲ್ಫ್ಗ್ಯಾಂಗ್ ಅಮದೇಉಸ್ ಮೊಝಾರ್ಟ್
ಪರಿಚಯ
ವೊಲ್ಫ್ಗ್ಯಾಂಗ್ ಅಮದೇಉಸ್ ಮೊಝಾರ್ಟ್ ಒಂದು ಪ್ರಖ್ಯಾತ ಕ್ಲಾಸಿಕಲ್ ಸಂಗೀತ ಸಂಗೀತಕಾರನಾಗಿದ್ದನು. ಅವನು ಬಹಳಷ್ಟು ವಿವಿಧ ಪ್ರಕಾರದ ಸಂಗೀತಗಳನ್ನು ಬರೆದು, ಪ್ರತಿಯೊಂದರಲ್ಲೂ ಉತ್ತಮ ಪ್ರದರ್ಶನ ನೀಡಿದನು. ತನ್ನ ಕೊನೆಯ ದಿನಗಳಲ್ಲಿ, ಅವನು 50 ಕ್ಷೇತ್ರ ಸಂಗೀತಗಳು ಮತ್ತು 15 ಆಪೆರಾಗಳನ್ನು ಬರೆದನು. ಅವನು ಕೋರಿಕೆ ಸಂಗೀತದ, ಅಂತಹ ಕೆಲಸಗಳನ್ನು ಬರೆದಿದ್ದನು ಮತ್ತು ಒಳ್ಳೆಯ ಸಂಗೀತದ ಸಮೂಹಕ್ಕೆ ಕೊಡುವ ಹೊಣೆಗಾರನಾಗಿದ್ದನು. ಅವನ ಸಂಗೀತಗಳು ಈಗಾಗಲೇ 200 ವರ್ಷಗಳಿಂದ ಹೆಚ್ಚಿನ ಕಾಲವಾಗಿವೆ, ಆದರೂ ಅವುಗಳ ಪ್ರಸಿದ್ಧಿ ಇನ್ನೂ ಉಳಿದಿದೆ.
ಜನನ
ವೊಲ್ಫ್ಗ್ಯಾಂಗ್ ಅಮದೇಉಸ್ ಮೊಝಾರ್ಟ್ 1756 ಜನವರಿ 27 ರಂದು ಸಾಲ್ಜ್‌ಬರ್ಗ್ (ಈಗ ಆಸ್ಟ್ರಿಯಾದಲ್ಲಿ) ಜನಿಸಿದನು. 4 ವರ್ಷದ ವಯಸ್ಸಿನಲ್ಲಿ ಅವನು ಹಾರ್ಪ್ಸಿಕಾರ್ಡ್ ಎಂಬ ಕೀಬೋರ್ಡ್ ಯಂತ್ರವನ್ನು ನುಡಿದುಕೊಂಡನು. 5 ವರ್ಷದಲ್ಲಿ ತನ್ನ ಸ್ವಂತ ಕೃತಿಗಳನ್ನು ರಚಿಸಿದನು. ಒಂದು ವರ್ಷದ ನಂತರ, ಅವನ ತಂದೆ ಅವನು ಮತ್ತು ತನ್ನ ಸಹೋದರಿಯನ್ನು ಯೂರೋಪ್‌ನಾದ್ಯಂತ ಕಾರ್ಯಕ್ರಮಗಳಲ್ಲಿ ಪ್ರದರ್ಶನ ನೀಡಲು ಪ್ರಾರಂಭಿಸಿದನು. ಮೊಜಾರ್ಟ್ ವೀಣೆ, ಅರ್ಗನ್, ಪಿಯಾನೊ ಮತ್ತು ಹಾರ್ಪ್ಸಿಕಾರ್ಡ್ ನುಡಿಸುತ್ತಿದ್ದನು. ಮೊಜಾರ್ಟ್ ಯುರೋಪ್ನ ವಿವಿಧ ನಗರಗಳಲ್ಲಿ ಜನಪ್ರಿಯವಾದ ಸಂಗೀತಗಳ ಶೈಲಿಗಳನ್ನು ಮುಂದುವರಿಸಿದ್ದನು. ಅವನು ತನ್ನ ಮೊದಲ ಸಂಗೀತ ಸಂಪನ್ಮೂಲಗಳನ್ನು ಪ್ರಕಟಿಸಿದ್ದನು. ಅವನ ಮೊದಲ ಆಭಿರುಚಿಗೆ ತಕ್ಕಂತೆ ಪ್ರಥಮ ಆಪೆರಾ ಸಾಲ್ಸ್‌ಬರ್ಗ್‌ನಲ್ಲಿ 1769ರಲ್ಲಿ ನಡೆಯಿತು.
ವೈವಾಹಿಕ ಜೀವನ thumb|ಮೊಜಾರ್ಟ್, ಅವರ ಪತ್ನಿ ಮತ್ತು ಮಕ್ಕಳು 1781 ರ ಮಾರ್ಚ್ 16 ರಂದು ವಿಯೆನ್ನಾದಲ್ಲಿ ಮೊದಲ ಬಾರಿಗೆ ಆಗಮಿಸಿದ ಮೊಜಾರ್ಟ್ ತನ್ನ ಪೋಷಕ, ಆರ್ಚ್ಬಿಷಪ್ ಕೊಲೊರೆಡೊ ಅವರ ಸಿಬ್ಬಂದಿಯೊಂದಿಗೆ ಟ್ಯುಟೋನಿಕ್ ಆರ್ಡರ್ನ ಮನೆಯಲ್ಲಿ ಉಳಿದರು. ಮೇ ತಿಂಗಳಲ್ಲಿ, ಅವರು ಬಿಡುಗಡೆಗೆ ಬದ್ಧರಾಗಿದ್ದರು", ಮತ್ತು ವೆಬರ್ ಮನೆಯಲ್ಲಿ ಹತ್ತುವ ಆಯ್ಕೆ ಮಾಡಿದರು, ಮೂಲತಃ "ಒಂದು ವಾರ ಮಾತ್ರ ಅಲ್ಲಿ ಉಳಿಯಲು" ಉದ್ದೇಶಿಸಿದ್ದರು.
ಸ್ವಲ್ಪ ಸಮಯದ ನಂತರ, ಮೊಜಾರ್ಟ್ ಈಗ 19 ವರ್ಷ ಪ್ರಾಯದ ಕಾನ್ಸ್ಟಾಂಜ್ನನ್ನು ಪ್ರೀತಿಸುತ್ತಿದ್ದಾನೆ ಎಂಬುದು ಕ್ಯಾಸಿಲಿಯಾ ವೆಬರ್ಗೆ ಸ್ಪಷ್ಟವಾಯಿತು ಮತ್ತು ಔಚಿತ್ಯದ ಹಿತದೃಷ್ಟಿಯಿಂದ, ಅವರು ಅವನನ್ನು ತೊರೆಯಬೇಕೆಂದು ವಿನಂತಿಸಿದರು. ಮೊಜಾರ್ಟ್ ಸೆಪ್ಟೆಂಬರ್ 5 ರಂದು ಗ್ರ್ಯಾಬೆನ್ನಲ್ಲಿ ಮೂರನೇ ಮಹಡಿಯ ಕೋಣೆಗೆ ತೆರಳಿದರು.
ಕೋರ್ಟ್ಶಿಪ್ ಮುಂದುವರೆಯಿತು, ಸಂಪೂರ್ಣವಾಗಿ ಸಲೀಸಾಗಿ ಅಲ್ಲ. ಬದುಕುಳಿದ ಪತ್ರವ್ಯವಹಾರವು ಏಪ್ರಿಲ್ 1782 ರಲ್ಲಿ ಮೊಜಾರ್ಟ್ ಮತ್ತು ಕಾನ್ಸ್ಟಾಂಜ್ ಸಂಕ್ಷಿಪ್ತವಾಗಿ ಮುರಿದುಹೋಗಿದೆ ಎಂದು ಸೂಚಿಸುತ್ತದೆ, ಅಸೂಯೆ ಒಳಗೊಂಡಿರುವ ಒಂದು ಸಂಚಿಕೆಯ ಮೇಲೆ (ಕಾನ್ಸ್ಟಾಂಜ್ ಮತ್ತೊಂದು ಯುವಕನಿಗೆ ತನ್ನ ಮರಿಗಳನ್ನು ಪಾರ್ಲರ್ ಆಟದಲ್ಲಿ ಅಳೆಯಲು ಅನುಮತಿ ನೀಡಿತ್ತು). ಮೊಜಾರ್ಟ್ ತನ್ನ ತಂದೆ ಲಿಯೋಪೋಲ್ಡ್ನಿಂದ ಮದುವೆಗೆ ಅನುಮತಿಯನ್ನು ಪಡೆಯುವ ಬಹಳ ಕಷ್ಟಕರ ಕೆಲಸವನ್ನು ಸಹ ಎದುರಿಸಿದರು.
ಅಂತಿಮವಾಗಿ ಬಿಕ್ಕಟ್ಟಿನ ವಾತಾವರಣದಲ್ಲಿ ಮದುವೆ ನಡೆಯಿತು. ಅಂತಿಮವಾಗಿ ಮೊಜಾರ್ಟ್ನೊಂದಿಗೆ ಕಾನ್ಸ್ಟಾಂಜ್ ಸ್ಥಳಾಂತರಗೊಂಡಳು ಎಂದು ಡೇನಿಯಲ್ ಹಾರ್ಟ್ಜ್ ಸೂಚಿಸುತ್ತಾನೆ, ಅದು ಅವಳನ್ನು ಹೆಚ್ಚು ಸಮಯದವರೆಗೆ ಅವಮಾನಕ್ಕೆ ಒಳಪಡಿಸುತ್ತಿತ್ತು. ಮೊಜಾರ್ಟ್ ಜುಲೈ 31, 1782 ರಂದು ಲಿಯೋಪೋಲ್ಡ್ಗೆ ಬರೆದರು, "ನೀವು ಕಳುಹಿಸಿದ ಎಲ್ಲಾ ಒಳ್ಳೆಯ ಮತ್ತು ಸದುದ್ದೇಶದ ಸಲಹೆಯು ಈಗಾಗಲೇ ಒಂದು ಕನ್ಯೆಯೊಂದಿಗೆ ಇಲ್ಲಿಯವರೆಗೆ ಹೋದ ವ್ಯಕ್ತಿಯ ಪ್ರಕರಣವನ್ನು ಪರಿಹರಿಸಲು ವಿಫಲಗೊಳ್ಳುತ್ತದೆ. ಮತ್ತಷ್ಟು ಮುಂದೂಡುವಿಕೆ ಪ್ರಶ್ನೆಯಿಂದ ಹೊರಗಿದೆ "ಕಾನ್ಸ್ಟಾಂಜ್ ಅವರ ಸಹೋದರಿ ಸೋಫಿ ಕಣ್ಣೀರುಗರೆದು, ಮೊಜಾರ್ಟ್ ಅಪಾರ್ಟ್ಮೆಂಟ್ನಿಂದ ಮನೆಗೆ ಹಿಂದಿರುಗದಿದ್ದರೆ ಕಾನ್ಸ್ಟಾಂಜ್ ನಂತರ ತನ್ನ ತಾಯಿ ಪೊಲೀಸರನ್ನು ಕಳುಹಿಸುವುದಾಗಿ ಘೋಷಿಸಿದ್ದರು" ಎಂದು ಹಾರ್ಟ್ಜ್ ಹೇಳುತ್ತಾರೆ ಆಗಸ್ಟ್ 4 ರಂದು, ಮೊಜಾರ್ಟ್ ಬರೊನೆಸ್ ವಾನ್ ವಾಲ್ಡ್ಸ್ಟಾಟನ್ಗೆ ಬರೆದರು, ಕೇಳಿದರು: ಇಲ್ಲಿನ ಪೊಲೀಸರು ಯಾರ ಮನೆಗೂ ಈ ರೀತಿ ನುಗ್ಗಲು ಸಾಧ್ಯವೇ? ಬಹುಶಃ ಇದು ತನ್ನ ಮಗಳನ್ನು ಮರಳಿ ಪಡೆಯಲು ಮೇಡಂ ವೆಬರ್ನ ಒಂದು ರುಸ್ ಮಾತ್ರ. ಇಲ್ಲವಾದರೆ, ನಾಳೆ ಬೆಳಿಗ್ಗೆ ಅಥವಾ ಇಂದು ಸಾಧ್ಯವಾದರೆ ಕಾನ್ಸ್ಟಾಂಜ್ನನ್ನು ಮದುವೆಯಾಗುವುದಕ್ಕಿಂತ ಉತ್ತಮ ಪರಿಹಾರ ನನಗೆ ತಿಳಿದಿಲ್ಲ."
ಆ ದಿನವೇ ಅಂದರೆ 1782ರ ಆಗಸ್ಟ್ 4ರಂದು ಈ ಮದುವೆ ನಡೆಯಿತು. ಮದುವೆಯ ಒಪ್ಪಂದದಲ್ಲಿ, ಕಾನ್ಸ್ಟಾಂಜ್ "ಅವಳ ವರನಿಗೆ ಐದು ನೂರು ಗುಲ್ಡೆನ್ಗೆ ನಿಯೋಜಿಸುತ್ತದೆ - ಇದು ನಂತರದ ಒಂದು ಸಾವಿರ ಗುಲ್ಡನ್ನೊಂದಿಗೆ ಹೆಚ್ಚಿಸಲು ಭರವಸೆ ನೀಡಿದೆ, ಒಟ್ಟು "ಬದುಕಿರುವವರಿಗೆ ಹಾದುಹೋಗಲು". ಇದಲ್ಲದೆ, ಮದುವೆಯ ಸಮಯದಲ್ಲಿ ಎಲ್ಲಾ ಜಂಟಿ ಸ್ವಾಧೀನಗಳು ಎರಡೂ ಸಾಮಾನ್ಯ ಆಸ್ತಿಯಾಗಿ ಉಳಿಯಬೇಕಾಗಿತ್ತು. ಮದುವೆ ನಡೆದ ಒಂದು ದಿನದ ನಂತರ, ವೋಲ್ಫ್ಗ್ಯಾಂಗ್ನ ತಂದೆಯ ಒಪ್ಪಿಗೆಯು ಮೇಲ್ನಲ್ಲಿ ಬಂದಿತು.
ದಂಪತಿಗೆ ಆರು ಮಕ್ಕಳಿದ್ದರು, ಅವರಲ್ಲಿ ಇಬ್ಬರು ಮಾತ್ರ ಶೈಶವಾವಸ್ಥೆಯಲ್ಲಿ ಬದುಕುಳಿದರು.
ಅವರ ಮಕ್ಕಳು:
1. ರೈಮಂಡ್ ಲಿಯೋಪೋಲ್ಡ್ (17 ಜೂನ್ - 19 ಆಗಸ್ಟ್ 1783)
3. ಜೋಹಾನ್ ಥಾಮಸ್ ಲಿಯೋಪೋಲ್ಡ್ (18 ಅಕ್ಟೋಬರ್ - 15 ನವೆಂಬರ್ 1786)
4. ಥೆರೆಸಿಯಾ ಕಾನ್ಸ್ಟಾಂಜಿಯಾ ಅಡೆಲ್ಹೈಡ್ ಫ್ರೈಡೆರಿಕ್ ಮಾರಿಯಾ ಅನ್ನಾ (27 ಡಿಸೆಂಬರ್ 1787 - 29 ಜೂನ್ 1788)
5. ಅನ್ನಾ ಮಾರಿಯಾ (b / d 16 ನವೆಂಬರ್ 1789)
6. ಫ್ರಾಂಜ್ ಜೇವರ್ ವೋಲ್ಫ್ಗ್ಯಾಂಗ್ ಮೊಜಾರ್ಟ್ (26 ಜುಲೈ 1791 - 29 ಜುಲೈ 1844) thumb|ಮೊಜಾರ್ಟ್ ಸಂಗೀತ ಕಚೇರಿಯಲ್ಲಿ ಪ್ರದರ್ಶನ ವಾದ್ಯಗಳು
ಮೊಜಾರ್ಟ್‌ನ ಕೆಲವು ಆರಂಭಿಕ ತುಣುಕುಗಳನ್ನು ಹಾರ್ಪ್ಸಿಕಾರ್ಡ್‌ಗಾಗಿ ಬರೆಯಲಾಗಿದ್ದರೂ, ಅವನ ಆರಂಭಿಕ ವರ್ಷಗಳಲ್ಲಿ ರೆಗೆನ್ಸ್‌ಬರ್ಗ್ ಬಿಲ್ಡರ್ ಫ್ರಾಂಜ್ ಜಾಕೋಬ್ ಸ್ಪಾತ್ ತಯಾರಿಸಿದ ಪಿಯಾನೋಗಳೊಂದಿಗೆ ಪರಿಚಯವಾಯಿತು. ನಂತರ ಮೊಜಾರ್ಟ್ ಆಗ್ಸ್‌ಬರ್ಗ್‌ಗೆ ಭೇಟಿ ನೀಡಿದಾಗ, ಅವರು ಸ್ಟೀನ್ ಪಿಯಾನೋಗಳಿಂದ ಪ್ರಭಾವಿತರಾದರು ಮತ್ತು ಇದನ್ನು ತಮ್ಮ ತಂದೆಗೆ ಬರೆದ ಪತ್ರದಲ್ಲಿ ಹಂಚಿಕೊಂಡರು.[111] 22 ಅಕ್ಟೋಬರ್ 1777 ರಂದು, ಮೊಜಾರ್ಟ್ ತನ್ನ ಟ್ರಿಪಲ್-ಪಿಯಾನೋ ಕನ್ಸರ್ಟೊ K. 242 ಅನ್ನು ಸ್ಟೀನ್ ಒದಗಿಸಿದ ವಾದ್ಯಗಳ ಮೇಲೆ ಪ್ರದರ್ಶಿಸಿದನು. ಆಗ್ಸ್‌ಬರ್ಗ್ ಕ್ಯಾಥೆಡ್ರಲ್ ಆರ್ಗನಿಸ್ಟ್ ಡೆಮ್ಲರ್ ಮೊದಲನೆಯದನ್ನು ಆಡುತ್ತಿದ್ದರು, ಮೊಜಾರ್ಟ್ ಎರಡನೆಯದನ್ನು ಮತ್ತು ಸ್ಟೀನ್
1791ರಲ್ಲಿ ಮೊಜಾರ್ಟ್ ಒಂದು ಸಾವಿರ ವರ್ಷಗಳಿಗೂ ಹೆಚ್ಚು ಪುರಾತನವಾದ ಕ್ರಿಶಾರ್ಚನೆಗೆ ಕೆಲಸ ಪ್ರಾರಂಭಿಸಿದನು. ಆದರೆ ಅವನು ಅದನ್ನು ಪೂರ್ಣಗೊಳಿಸುವ ಮುನ್ನ ಅವನಿಗೆ ಅನಿವಾರ್ಯವಾದ ಕಾಯಿಲೆಯುಂಟಾಯಿತು. ಮೊಜಾರ್ಟ್ 1791ರ ಡಿಸೆಂಬರ್ 5ರಲ್ಲಿ ವಿಯೆನ್ನಾದಲ್ಲಿ ಮರಣ ಹೊಂದಿದನು.
ರಮೇಶ್ ಜಿಗಜಿಣಗಿ
ರಮೇಶ ಜಿಗಜಿಣಗಿ (ರಮೇಶ ಚಂದಪ್ಪ ಜಿಗಜಿಣಗಿ) ಕರ್ನಾಟಕದ ರಾಜ್ಯದ ಶಾಸಕ, ಸಂಸದ, ರಾಜ್ಯ ಮತ್ತು ಕೇಂದ್ರದ ಸಚಿವರಾಗಿದ್ದರು.
ಪರಿಚಯ
ಜಿಗಜಿಣಗಿಯವರು 1952ರ ಜೂನ್ 28 ರಂದು ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನ ಅಥರ್ಗಾ ಗ್ರಾಮದಲ್ಲಿ ಜನಿಸಿದರು. ತಂದೆ ಚಂದ್ರಪ್ಪ ಮತ್ತು ತಾಯಿ ಬೌರಮ್ಮ ದಂಪತಿಯ ಪುತ್ರರು.
ಶಿಕ್ಷಣ
ವಿಜಯಪುರದ ಎಸ್.ಬಿ.ನ್ಯೂ ಕಲಾ ಮಹಾವಿದ್ಯಾಲಯದಿಂದ ಬಿಎ ಪದವಿ ಪಡೆದಿದ್ದಾರೆ.
ರಾಜಕೀಯ
ರಮೇಶ್ ಜಿಗಜಿಣಗಿ ಅವರು 1998, 1999 ಮತ್ತು 2004ರಲ್ಲಿ ಚಿಕ್ಕೋಡಿ (ಲೋಕ ಸಭೆ ಚುನಾವಣಾ ಕ್ಷೇತ್ರ)ದಿಂದ ಆಯ್ಕೆಯಾಗಿದ್ದರು. 2009, 2014 ಮತ್ತು 2019ರಲ್ಲಿ ನಡೆದ ಚುನಾವಣೆಯಲ್ಲಿ ವಿಜಯಪುರ ಲೋಕ ಸಭಾ ಕ್ಷೇತ್ರದಿಂದ ಸಂಸದರಾಗಿ ಲೋಕಸಭೆಗೆ ಆಯ್ಕೆಯಾಗಿದ್ದರು. 1983 ರಿಂದ 98ರ ತನಕ ಬಳ್ಳೊಳ್ಳಿ ವಿಧಾನಸಭಾ ಕ್ಷೇತ್ರದಿಂದ 3 ಬಾರಿ ಶಾಸಕರಾಗಿ ಆಯ್ಕೆಯಾಗಿದ್ದಾರೆ.
ನಿರ್ವಹಿಸಿದ ಖಾತೆಗಳು
ಈ ಕೆಳಗಿನ ಸಮಿತಿಗೆ ಸದಸ್ಯರಾಗಿದ್ದರು:
ಉಲ್ಲೇಖಗಳು
ವರ್ಗ:ಕರ್ನಾಟಕದ ವಿಧಾನಸಭಾ ಸದಸ್ಯರು ವರ್ಗ:ರಾಜಕಾರಣಿಗಳು ವರ್ಗ:ಕರ್ನಾಟಕದ ಲೋಕ ಸಭೆ ಸದಸ್ಯರು
ವಿಜಯಪುರ ತಾಲ್ಲೂಕು
ವಿಜಯಪುರ ತಾಲ್ಲೂಕು ಕರ್ನಾಟಕ ರಾಜ್ಯದ ವಿಜಯಪುರ ಜಿಲ್ಲೆಯಲ್ಲಿದೆ.
ಚರಿತ್ರೆ
ವಿಜಯಪುರದ ಪುರಾತನ ಹೆಸರು ಬಿಜ್ಜನಹಳ್ಳಿ. ಈ ಜಿಲ್ಲೆಯು ಐತಿಹಾಸಿಕ ಸ್ಥಳಗಳಿಂದ ಕೂಡಿದೆ. 10-11 ನೆ ಶತಮಾನಗಳಲ್ಲಿ ಕಲ್ಯಾಣಿ ಚಾಲುಕ್ಯರಿಂದ ಸ್ಥಾಪಿತವಾಯಿತು. 13ನೇ ಶತಮಾನದ ಕೊನೆಯ ಹೊತ್ತಿಗೆ ದೆಹಲಿಯ ಖಿಲ್ಜಿ ಸುಲ್ತಾನರ ಪ್ರಭಾವಕ್ಕೆ ಬಂದ ವಿಜಯಪುರ, ಕ್ರಿ.ಶ. 1347ರಲ್ಲಿ ಬೀದರನ ಬಹಮನಿ ಸುಲ್ತಾನರ ಆಳ್ವಿಕೆಗೆ ಒಳಗಾಯಿತು.
ಕ್ರಿ.ಶ. 1518 ರಲ್ಲಿ ಬಹಮನಿ ಸುಲ್ತಾನೇಟ್ ಸಾಮ್ರಾಜ್ಯ ಒಡೆದು ಐದು ರಾಜ್ಯಗಳಾಗಿ ಹಂಚಿಹೋಯಿತು. ಆಗ ರೂಪುಗೊಂಡ ರಾಜ್ಯಗಳಲ್ಲಿ ವಿಜಯಪುರವೂ ಒಂದು. ಇದು ಆದಿಲ್ ಶಾಹಿ ಸುಲ್ತಾನರ ರಾಜ್ಯ. ಕ್ರಿ.ಶ. 1686 ರಲ್ಲಿ ಮುಘಲ್ ಸಾಮ್ರಾಜ್ಯದ ಔರಂಗಜೇಬ್ ಈ ಪ್ರದೇಶವನ್ನು ಗೆದ್ದ ನಂತರ ಆದಿಲ್ ಶಾಹಿ ಸುಲ್ತಾನರ ಆಳ್ವಿಕೆ ಕೊನೆಗೊಂಡಿತು.
ಕ್ರಿ.ಶ. 1724ರಲ್ಲಿ ವಿಜಯಪುರ ಹೈದರಾಬಾದನ ನಿಜಾಮರ ಆಳ್ವಿಕೆಗೆ ಒಳಪಟ್ಟಿತು. ಕ್ರಿ. ಶ. 1760 ರಲ್ಲಿ ಮರಾಠರಿಂದ ನಿಜಾಮರು ಸೋಲಲ್ಪಟ್ಟಾಗ ವಿಜಯಪುರ ನಿಜಾಮರಿಂದ ಮರಾಠ ಪೇಶಾವರ ಅಳ್ವಿಕೆಗೆ ಒಳಪಟ್ಟಿತ್ತು. ನಂತರ ಕ್ರಿ.ಶ. 1818 ರ 3 ನೆ ಆಂಗ್ಲ-ಮರಾಠಾ ಯುದ್ದದಲ್ಲಿ ಬ್ರಿಟಿಷರಿಂದ ಮರಾಠರು ಸೋಲಲ್ಪಟ್ಟಾಗ ವಿಜಯಪುರ ಮರಾಠರಿಂದ ಬ್ರಿಟಿಷರ ಅಳ್ವಿಕೆಗೆ ಒಳಪಟ್ಟಿತ್ತು. ನಂತರ ವಿಜಯಪುರನ್ನು ಬ್ರಿಟಿಷ ಈಸ್ಟ್ ಇಂಡಿಯಾ ಕಂಪನಿಗೆ ಹಸ್ತಾಂತರಿಸಲಾಯಿತು. ಬಳಿಕ ಸಾತಾರಾ ರಾಜರಿಗೆ ಓಪ್ಪಿಸಲಾಯಿತು.
ಕ್ರಿ.ಶ. 1848 ರಲ್ಲಿ ಸಾತಾರಾ ಮತ್ತು ವಿಜಯಪುರನ್ನು ಮುಂಬಯಿ ಪ್ರಾಂತ್ಯಕ್ಕೆ ಸೇರಿಸಲಾಯಿತು. ಬ್ರಿಟಿಷರಿಂದ ನಿರೂಪಿಸಲ್ಪಟ್ಟ ಕಲಾದಗಿ ಜಿಲ್ಲೆಗೆ ಈಗಿನ ವಿಜಯಪುರ ಮತ್ತು ಬಾಗಲಕೋಟೆ ಜಿಲ್ಲೆಗಳು ಸೇರಿಸಲ್ಪಟ್ಟವು. ಕಲಾದಗಿ ಜಿಲ್ಲಾ ಕೇಂದ್ರವನ್ನು ಕ್ರಿ.ಶ. 1885 ರಲ್ಲಿ ವಿಜಯಪುರಕ್ಕೆ ಜಿಲ್ಲಾಡಳಿತ ಪ್ರದೇಶವಾಗಿ ವರ್ಗಾವಣೆ ಮಾಡಲಾಯಿತು ಮತ್ತು ವಿಜಯಪುರನ್ನು ಆಗಿನ ಮುಂಬಯಿ (ಬಾಂಬೆ) ರಾಜ್ಯಕ್ಕೆ ಸೇರಿಸಲಾಯಿತು.
ತದನಂತರ ಕ್ರಿ.ಶ. 1956 ರಲ್ಲಿ ಆಗಿನ ಮೈಸೂರು ರಾಜ್ಯಕ್ಕೆ (ಈಗಿನ ಕರ್ನಾಟಕ ರಾಜ್ಯಕ್ಕೆ) ಸೇರಿಸಲಾಯಿತು. ವಿಜಯಪುರ ನಗರವು ಒಂದು ಕಾಲದಲ್ಲಿ ಜಗತ್ತಿನ ಎರಡನೇ ಅತಿ ದೊಡ್ಡ ನಗರವಾಗಿತ್ತು. ಪ್ರಸ್ತುತ ವಿಜಯಪುರ ನಗರವು ಕರ್ನಾಟಕ ರಾಜ್ಯದ 9ನೇ ಅತಿ ದೊಡ್ಡ ನಗರವಾಗಿದೆ. ವಿಜಯಪುರ ನಗರವನ್ನು ಕರ್ನಾಟಕ ರಾಜ್ಯ ಸರ್ಕಾರವು 2013ರಲ್ಲಿ  ವಿಜಯಪುರ ಮಹಾನಗರ ಪಾಲಿಕೆ ಯೆಂದು ಘೋಷಿಸಿದೆ.
ಅದು ಸಮುದ್ರಮಟ್ಟದಿಂದ 600 ಮೀಟರ್ ಎತ್ತರದಲ್ಲಿರುವ ಗುಡ್ಡದ ಮೇಲೆ ನಿರ್ಮಿತವಾಗಿದೆ ಮತ್ತು ಅದಕ್ಕೆ ಹೇರಳವಾದ ಅಂತರ್ಜಲದ ಲಭ್ಯತೆ ಇದೆ. ಯುದ್ಧತಂತ್ರದ ದೃಷ್ಟಿಯಿಂದ, ಇವೆರಡೂ ಬಹಳ ಮುಖ್ಯವಾದ ಸಂಗತಿಗಳು. ಈ ನಗರವು ಇಷ್ಟೊಂದು ಸುರಕ್ಷಿತವಾಗಿರುವುದರಿಂದಲೇ, ಇದನ್ನು ಮತ್ತೆ ಮತ್ತೆ ರಾಜಧಾನಿಯಾಗಿ ಆಯ್ಕೆ ಮಾಡಲಾಯಿತು.
ವಿಜಯಪುರವು ಏಳನೆಯ ಶತಮಾನದಲ್ಲಿಯೇ ವೈಭವಯುತವಾಗಿತ್ತೆಂದು ತೀರ್ಮಾನಿಸಲು, ಅಲ್ಲಿ ಸಿಕ್ಕಿರುವ ಒಂದು ಶಿಲಾಸ್ತಂಭ ಮತ್ತು ಶಾಸನಗಳು ಹಾಗೂ ಸಾಹಿತ್ಯಕೃತಿಗಳಲ್ಲಿ ದೊರಕಿರುವ ಆಧಾರಗಳು ಬಹಳ ನೆರವು ನೀಡಿವೆ. ಆದರೆ, ಆ ಕಾಲದ ವಾಸ್ತುಶಿಲ್ಪ ಮತ್ತು ಶಿಲ್ಪಕಲೆಗಳ ವೈಭವದ ಸಾಕ್ಷಿಯಾಗಿ ಯಾವ ಕುರುಹೂ ಉಳಿದಿಲ್ಲ.
ಯೂಸುಫ್ ಆಲಿ ಷಾ, ಬಹಮನಿ ಸಾಮ್ರಾಜ್ಯದಿಂದ ಬಿಡುಗಡೆ ಪಡೆದು ಸ್ವತಂತ್ರ ರಾಜ್ಯವನ್ನು ಸ್ಥಾಪಿಸಲು ತೀರ್ಮಾನಿಸಿದನು. ಹೊಸ ರಾಜಮನೆತನವನ್ನು ಆದಿಲ್ ಶಾಹಿಯೆಂದು ಕರೆಯಲಾಯಿತು. ಅವನು ವಿಜಯಪುರವನ್ನು ತನ್ನ ರಾಜಧಾನಿಯಾಗಿ ಆರಿಸಿಕೊಂಡನು. ಆದಿಲ್ ಶಾಹಿಗೆ ಸೇರಿದ ಅನೇಕ ರಾಜರುಗಳು ವಿಜಯಪುರ ನಗರದ ವಿಭಿನ್ನ ಹಂತಗಳ ಬೆಳವಣಿಗೆಗೆ ಕಾರಣರಾದರು. ಯೂಸುಫ್ ಆಲಿ ಷಾ, ಇಸ್ಮೈಲ್ ಆಲಿ ಷಾ, ಇಬ್ರಾಹಿಂ ಆಲಿ ಷಾ-1, ಆಲಿ ಅದಿಲ್ ಷಾ, ಇಬ್ರಾಹಿಂ ಆಲಿ ಷಾ-2 ಮತ್ತು ಮೊಹಮ್ಮದ್ ಅದಿಲ್ ಷಾ ಅವರು ಆ ರಾಜರಲ್ಲಿ ಮುಖ್ಯರು.
ವಿಜಯನಗರ ಸಾಮ್ರಾಜ್ಯ, ಮುಘಲ್ ಸಾಮ್ರಾಜ್ಯ ಮತ್ತು ಬಹಮನಿ ಸಾಮ್ರಾಜ್ಯದಿಂದ ಪ್ರತ್ಯೇಕವಾದ ಇತರ ಸುಲ್ತಾನರೊಂದಿಗಿನ ನಿರಂತರವಾದ ಕಲಹವು, ಆದಿಲ್ ಶಾಹಿಯ ಸ್ಥಿರತೆಯನ್ನು ಕುಂದಿಸಿತು. ಕಾಲಕ್ರಮದಲ್ಲಿ, ಮಹಾರಾಷ್ಟ್ರದ ಪೇಷ್ವೆಗಳು ಹಾಗೂ ಹೈದರಾಬಾದಿನ ನಿಜಾಮರು ವಿಜಯಪುರವನ್ನು ಆಕ್ರಮಿಸಿಕೊಂಡರು. ಅಂತಿಮವಾಗಿ, ಬ್ರಿಟಿಷರು ಅದರ ಒಡೆಯರಾಗಿ, ಅದನ್ನು ಮುಂಬಯಿ ಪ್ರೆಸಿಡೆನ್ಸಿಗೆ ಸೇರಿಸಿದರು.
ಇಸ್ಲಾಮಿಕ್ ಶೈಲಿಯ ವಾಸ್ತುಶಿಲ್ಪ ಮತ್ತು ಶಿಲ್ಪಕಲೆಗಳಿಗೆ ವಿಜಯಪುರ ಒಳ್ಳೆಯ ನಿದರ್ಶನ. ಅಲ್ಲಿರುವ ಶಿಲ್ಪಗಳನ್ನು ಮಸೀದಿಗಳು, ಸಮಾಧಿಗಳು, ಅರಮನೆಗಳು ಮತ್ತು ಕೋಟೆ ಎಂಬ ನಾಲ್ಕು ವಿಭಾಗಗಳಾಗಿ ವರ್ಗೀಕರಿಸಬಹುದು. ಈಚಿನ ದಿನಗಳಲ್ಲಿ ರೂಪು ತಳೆದಿರುವ ಕೆಲವು ಹಿಂದೂ ದೇವಾಲಯಗಳಿಗೆ, ಕಲೆಯ ದೃಷ್ಟಿಯಿಂದ ಹೆಚ್ಚಿನ ಮಹತ್ವವಿಲ್ಲ.
ಈ ಕಿರು ಬರೆಹದಲ್ಲಿ, ವಿಜಯಪುರದ ಪ್ರಮುಖ ಸ್ಮಾರಕಗಳ ಸಂಕ್ಷಿಪ್ತ ಪರಿಚಯ ಮಾತ್ರ ಸಾಧ್ಯ. ಈ ಬರೆಹವನ್ನು ಇಲ್ಲಿಯೇ ಒದಗಿಸಿರುವ ಪುರಕ ಮಾಹಿತಿಗಳಿಂದ ವಿಸ್ತರಿಸಿಕೊಳ್ಳಬೇಕು. ವಿಜಯಪುರದ ಕೋಟೆಯು ಭಾರತದ ಬಹಳ ದೊಡ್ಡ ಕೋಟೆಗಳಲ್ಲಿ ಒಂದು. ದೀರ್ಘ ವೃತ್ತಾಕಾರದ(ಎಲಿಪ್ಟಿಕಲ್) ಈ ಕೋಟೆಯ ಪರಿಧಿಯು ಆರು ಮೈಲಿಗಳಿಗಿಂತಲೂ ಹೆಚ್ಚಾಗಿದೆ. ಕೋಟೆಯ ಗೋಡೆಗಳು ಹೆಚ್ಚು ಕಡಿಮೆ ಐವತ್ತು ಅಡಿ ದಪ್ಪವಾಗಿವೆ. ಅದರ ಎತ್ತರ 1820 ಅಡಿಗಳು. ಅದರ ಸುತ್ತಲೂ ಮೂವತ್ತರಿಂದ ಐವತ್ತು ಅಡಿಗಳಷ್ಟು ಆಳವಾದ ಕಂದಕವಿದೆ.
ಕೋಟೆಯನ್ನು, ಬೇರೆ ಬೇರೆ ವಿನ್ಯಾಸಗಳ 96 ಒರಗುಗಂಬಗಳಿಂದ(ಬ್ಯಾಸ್ಟಿಯನ್)(ಒತ್ತು ಅಟ್ಟಾಲಕ) ಬಲಪಡಿಸಲಾಗಿದೆ. ಇವುಗಳಲ್ಲದೆ, ಕೋಟೆಯ ದ್ವಾರಗಳಲ್ಲಿ ಇನ್ನೂ ಹತ್ತು ಒರಗುಗಂಬಗಳಿವೆ. ಕೋಟೆಯೊಳಗೆ ಪ್ರವೇಶಿಸಲು ಐದು ಬಾಗಿಲುಗಳಿವೆ. ಅವುಗಳನ್ನು ಮೆಕ್ಕಾ ದರ್ವಾಜಾ, ಶಾಹಪುರ ದರ್ವಾಜಾ, ಬಹಮನೀ ದರ್ವಾಜಾ, ಆಲಿಪುರ ದರ್ವಾಜಾ ಮತ್ತು ಮನಗೋಳೀ ದರ್ವಾಜಾ(ಫತೇ ದರ್ವಾಜಾ) ಎಂಬ ಹೆಸರುಗಳಿಂದ ಗುರುತಿಸಲಾಗಿದೆ.
ಈ ಕೋಟೆಯ ಇತಿಹಾಸದಲ್ಲಿಯೇ ಇದನ್ನು ಭೇದಿಸಿ ಒಳನುಗ್ಗಲು ಯಾವ ಶತ್ರುವಿಗೂ ಸಾಧ್ಯವಾಗಿಲ್ಲವೆಂದು ಹೇಳಲಾಗಿದೆ. ಕೋಟೆಯ ಹೊರವಲಯದಲ್ಲಿ ಬಹು ವಿಶಾಲವಾದ ನಗರವೊಂದರ ಅವಶೇಷಗಳಿವೆ. ಇಲ್ಲಿರುವ ಅಸಂಖ್ಯಾತ ಗೋರಿಗಳು, ಮಸೀದಿಗಳು, ಅರಮನೆಗಳು ಮತ್ತು ಇತರ ನಿರ್ಮಾಣಗಳು, ಈ ನಗರದ ಗತವೈಭವಕ್ಕೆ ವಿಪುಲವಾದ ಸಾಕ್ಷಿಗಳನ್ನು ಒದಗಿಸುತ್ತವೆ.
ಗೋಲ್ ಗುಂಬಜ್ ವಿಜಯಪುರದ ಅತ್ಯಂತ ಆಕರ್ಷಕವಾದ ಸ್ಮಾರಕ. ಇದನ್ನು ಮುಹಮ್ಮದ್ ಆದಿಲ್ ಷಾ,(1627-56) ತನ್ನ ಸಮಾಧಿ ಹಾಗೂ ಸ್ಮಾರಕವಾಗಿ ನಿರ್ಮಿಸಿದನು. ಅದರ ಕಟ್ಟುವಿಕೆಯ ಹೊಣೆ ಹೊತ್ತವನು, ದಾಬುಲ್ ನ ಪ್ರಸಿದ್ಧ ವಾಸ್ತುಶಿಲ್ಪಯಾದ ಯಾಕುಬ್. ಗೋಲ್ ಗುಂಬಜ್ ನ ತಳಹದಿಯು 205 ಅಡಿಗಳ ಚಚ್ಚೌಕ. ಅದರ ಸುತ್ತಲೂ ಇರುವ ಗೋಡೆಗಳು 198 ಅಡಿ ಎತ್ತರವಾಗಿವೆ.
ಈ ಗೋಡೆಗಳ ಮೇಲೆ ಗುಂಬಜವು ಕಣ್ಣಿಗೆ ಕಾಣುವ ಯಾವುದೇ ಆಸರೆಯೂ ಇಲ್ಲದೆ ನಿಂತಿದೆ. ಗೋಡೆಗಳಿಂದ ಸುತ್ತುವರಿಯಲ್ಪಟ್ಟ ಮತ್ತು ಗುಂಬಜದ ಕೆಳಗಿರುವ ವಿಶಾಲವಾದ ಹಾಲಿನ(ಹಾಲ್) ವಿಸ್ತೀರ್ಣವು 1833767 ಚದುರಡಿಗಳು. ಗೋಲ್ ಗುಂಬಜನ ಗೋಡೆಗಳಲ್ಲಿ ಪ್ರತಿಯೊಂದರಲ್ಲಿಯೂ ಮೂರು ಕಮಾನುಗಳನ್ನು ರಚಿಸಲಾಗಿದೆ.
ಗೋಲ್ ಗುಂಬಜ್ ನ ಮಧ್ಯದಲ್ಲಿರುವ ಗೋಳಾಕೃತಿಯ ಶಿಖರವು ಯಾವುದೇ ಕಂಬ ಅಥವಾ ರಚನೆಯನ್ನು ಆಧರಿಸಿ ನಿಂತಿಲ್ಲ. ರೋಮ್ ನಗರದಲ್ಲಿರುವ ಸೈಂಟ್ ಪೀಟರ್ ಬ್ಯಾಸಿಲಿಕಾದ ಡೋಮನ್ನು ಹೊರತುಪಡಿಸಿದರೆ, ಇದು ಪ್ರಪಂಚದಲ್ಲಿಯೇ ಅತ್ಯಂತ ದೊಡ್ಡದು. ಈ ಡೋಮ್ ನಿಂತಿರುವುದು ಪೆಂಡಾಂಟಿವ್ ಎಂಬ ತತ್ವದ ಮೇಲೆ. ಪರಸ್ಪರ ಕ್ರಾಸ್ ಆಗುವ ಕಮಾನುಗಳ ವ್ಯವಸ್ಥೆಯೇ ಈ ಡೋಮಿಗೆ ಆಧಾರವಾಗಿರುತ್ತದೆ. ಭಾರತದಲ್ಲಿ ಬೇರೆಲ್ಲಿಯೂ ಈ ಬಗೆಯ ರಚನೆಯಿಲ್ಲ.
ಸ್ಪೇನ್ ದೇಶದ ಕಾರ್ಡೋಬಾದಲ್ಲಿರುವ ಬೃಹತ್ ಮಸೀದಿಯಲ್ಲಿ ಮಾತ್ರ ಇಂತಹ ರಚನೆಯನ್ನು ಬಳಸಲಾಗಿದೆ. ಎತ್ತರದ ಬಿಂದುವಿನಲ್ಲಿ ಕೊನೆಯಾಗುವ ಎಂಟು ಕಮಾನುಗಳು, ನಿಯತ ವಾದ ಜಾಗಗಳಲ್ಲಿ ಒಂದನ್ನೊಂದು ಅರ್ಧಿಸುತ್ತವೆ. ಈ ಗುಂಬಜ್ ನಲ್ಲಿರುವ ಪ್ರತಿಧ್ವನಿಗುಣವು ಅದರ ವಿಶೇಷ ಲಕ್ಷಣಗಳಲ್ಲಿ ಒಂದು. ಇಲ್ಲಿ ಆಡಿದ ಮಾತು ಅಥವಾ ಮಾಡಿದ ಶಬ್ದವು ಹನ್ನೊಂದು ಬಾರಿ ಪ್ರತಿಧ್ವನಿಸುತ್ತದೆ. ಅದನ್ನು ಮೂವತ್ತೇಳು ಕಿಲೋಮೀಟರುಗಳ ದೂರದಿಂದ ಕೇಳಬಹುದು.
ಹಾಲ್ ನಿಂದ 33.22 ಮೀಟರುಗಳ ಎತ್ತರದಲ್ಲಿ ಸುಮಾರು ಮೂರೂಕಾಲು ಅಡಿ ಅಗಲದ ಗ್ಯಾಲರಿಯಿದೆ. ಇದು ಗುಂಬಜಿನ ಒಳ ಪರಿಧಿಯ ಸುತ್ತಲೂ ವೃತ್ತಾಕಾರವಾಗಿ ಹರಡಿಕೊಂಡಿದೆ. ಇದನ್ನು ಪಿಸುಗುಟ್ಟುವ ಗ್ಯಾಲರಿ(ವಿಷ್ಪರಿಂಗ್ ಗ್ಯಾಲರಿ) ಎಂದು ಕರೆಯುತ್ತಾರೆ. ಏಕೆಂದರೆ, ಇಲ್ಲಿ ಅತ್ಯಂತ ಮೆಲುದನಿಯಲ್ಲಿ ಆಡಿದ ಮಾತನ್ನು ಕೂಡ ಗ್ಯಾಲರಿಯ ಒಂದು ತುದಿಯಿಂದ ಇನ್ನೊಂದು ತುದಿಯವರೆಗೂ ಕೇಳಬಹುದು.
ಒಂದೇ ಒಂದು ಬಾರಿ ಗಟ್ಟಿಯಾಗಿ ಚಪ್ಪಾಳೆ ತಟ್ಟಿದರೆ, ಅದು ಹತ್ತು ಸಲ ಪ್ರತಿಧ್ವನಿಸುತ್ತದೆ. ಗುಂಬಜಿನ ಗೋಡೆಗಳ ಹೊರ ಭಾಗದ ಮೇಲೆ ಪಾರಿವಾಳಗಳು, ಆನೆಗಳು, ಕಮಲ ದಳಗಳು, ಮತ್ತು ಕಂಠಹಾರಗಳ ಸುಂದರವಾದ ಕೆತ್ತನೆ ಹಾಗೂ ಶಿಲ್ಪಗಳನ್ನು ನೋಡಬಹುದು. ಹಾಲಿನ ಮಧ್ಯದಲ್ಲಿರುವ ವೇದಿಕೆಯ ಮೇಲೆ, ಮುಹಮ್ಮದ್ ಆದಿಲ್ ಷಾ ಮತ್ತು ಅವನ ಬಂಧುಗಳ ಕೃತಕವಾದ ಸಮಾಧಿಗಳಿವೆ. ನಿಜವಾದ ಸಮಾಧಿಗಳು ನೆಲಮಾಳಿಗೆಯಲ್ಲಿ ಸುರಕ್ಷಿತವಾಗಿವೆ.
ವಿಜಯಪುರದಲ್ಲಿ ಚಾರಿತ್ರಿಕ ಮಹತ್ವದ ಇನ್ನೂ ಅನೇಕ ಸಂಗತಿಗಳಿವೆ. ಅವುಗಳ ಬಗೆಗಿನ ವಿವರಗಳನ್ನು ಮುಸ್ಲಿಂ ವಾಸ್ತುಶಿಲ್ಪಕ್ಕೆ ಸಂಬಂಧಿಸಿದ ಯಾವುದೇ ವೆಬ್ ಸೈಟಿನಲ್ಲಿ ಪಡೆಯಬಹುದು. ವಿಜಯಪುರವು ಸೂಫಿಸಂತರು ಹಾಗೂ ಅವರು ನಿರೂಪಿಸಿದ ಧರ್ಮಕ್ಕಾಗಿಯೂ ಪ್ರಸಿದ್ಧವಾಗಿದೆ. ಅವರು ಧಾರ್ಮಿಕ ಸಮನ್ವಯದ ಅತ್ಯುತ್ತಮ ಮಾದರಿಗಳನ್ನು ನೀಡಿದ್ದಾರೆ.
ಅಷ್ಟೇ ಅಲ್ಲ, ಶಾಶ್ವತವಾದ ಮೌಲ್ಯವಿರುವ ಕಾವ್ಯವೂ ಅವರಿಂದ ರಚಿತವಾಗಿದೆ. ವಿಜಯಪುರವು ಕರ್ನಾಟಕದ ಪ್ರಮುಖ ಪ್ರವಾಸೀ ಆಕರ್ಷಣೆಗಳಲ್ಲಿ ಒಂದು. ಅದು ತನ್ನ ವಾಸ್ತುಶಿಲ್ಪ ಮತ್ತು ಚಾರಿತ್ರಿಕ ಮಹತ್ವಗಳಿಗೋಸ್ಕರ ಹೆಸರುವಾಸಿಯಾಗಿದೆ.
ಕ್ರಿ.ಶ. 1489 ರಿಂದ 1686 ರ ಅವಧಿಯಲ್ಲಿ ರಾಜ್ಯಭಾರ ಮಾಡಿದ ಆದಿಲ್ ಶಾಹಿ ರಾಜವಂಶದ ಉನ್ನತಿಯ ದಿನಗಳಲ್ಲಿ, ಈ ನಗರವು ಸ್ಥಾಪಿತವಾಯಿತು. ಆದರೆ, ಅದರ ಚರಿತ್ರೆಯು ಏಳನೆಯ ಶತಮಾನದಷ್ಟು ಹಿಂದೆ ಹೋಗುತ್ತದೆ. ಆಗ, ಆ ಊರನ್ನು ವಿಜಯಪುರವೆಂದು ಕರೆಯುತ್ತಿದ್ದರು. ಈಗಲೂ ಸ್ಥಳೀಯರು ವಿಜಯಪುರ ಎಂಬ ಹೆಸರನ್ನೇ ಬಳಸುತ್ತಾರೆ.
ಭೌಗೋಳಿಕ
ಈ ತಾಲ್ಲೂಕದ ವಿಸ್ತೀರ್ಣ 2659 ಚ.ಕಿ.ಮೀ ಮತ್ತು ವಾರ್ಷಿಕ ಮಳೆ 59 ಸೆ.ಮೀ. ವಿಜಾಪುರ ತಾಲ್ಲೂಕವು 115 ಹಳ್ಳಿಗಳು,44 ಗ್ರಾಮ ಪಂಚಾಯತಗಳು, ಮತ್ತು 3 ಹೊಬಳ್ಳಿಗಳನ್ನೊಳಗೊಂಡಿದೆ.
ವಿಜಯಪುರ ತಾಲ್ಲೂಕವು ಪೂರ್ವಕ್ಕೆ ಸಿಂದಗಿ ತಾಲ್ಲೂಕು, ದಕ್ಷಿಣಕ್ಕೆ ಬಸವನ ಬಾಗೇವಾಡಿ ತಾಲ್ಲೂಕು, ದಕ್ಷಿಣ-ಪಶ್ಚಿಮಕ್ಕೆ ಜಮಖಂಡಿ ತಾಲ್ಲೂಕು, ಪಶ್ಚಿಮಕ್ಕೆ ಬೆಳಗಾವಿ ಜಿಲ್ಲೆಯ ಅಥಣಿ ತಾಲ್ಲೂಕು, ಉತ್ತರ-ಪಶ್ಚಿಮಕ್ಕೆ ಮಹಾರಾಷ್ಟ್ರದ ಸಾಂಗಲಿ ಜಿಲ್ಲೆಯ ಜತ್ತ ತಾಲ್ಲೂಕು ಮತ್ತು ಉತ್ತರಕ್ಕೆ ಇಂಡಿ ತಾಲ್ಲೂಕಿನಿಂದ ಆವೃತಗೊಂಡಿದೆ.
ಕರ್ನಾಟಕ ಸರ್ಕಾರವು ಫೆಬ್ರುವರಿ ೮, ೨೦೧೩ ರಂದು ವಾರ್ಷಿಕ ಮುಂಗಡ ಪತ್ರದ ಪ್ರಕಾರ ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನಲ್ಲಿ ತಿಕೋಟಾ ಮತ್ತು ಬಬಲೇಶ್ವರ ನಗರಗಳನ್ನು ಹೊಸ ತಾಲ್ಲೂಕಗಳನ್ನಾಗಿ ರಚಿಸಿದೆ.
ವಿಜಯಪುರ ತಾಲ್ಲೂಕವು ವಿಜಯಪುರ ಜಿಲ್ಲೆಯಲ್ಲಿ ಅತ್ಯಂತ ದೊಡ್ಡ ತಾಲ್ಲೂಕಾಗಿದೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮಿಶ್ರಿತ ವಿಶಿಷ್ಠವಾದ ಕನ್ನಡ ವಿಜಯಪುರ ಕನ್ನಡವೆಂದೇ ಗುರುತಿಸಲ್ಪಡುತ್ತದೆ. ಒಕ್ಕಲುತನ ಮುಖ್ಯ ಉದ್ಯೋಗ. ಜೊತೆಗೆ ಕೆಲವೊಂದು ಗ್ರಾಮಗಳಲ್ಲಿ (ಚಡಚಣ, ತಾಂಬಾ, ವಂದಾಲ ಮುಂ.)ನೇಕಾರಿಕೆ ಇದೆ. ಪ್ರಮುಖ ಬೆಳೆಗಳು: ಜೋಳ, ಸಜ್ಜೆ, ಶೇಂಗಾ,ಚಿಕ್ಕು, ಸೂರ್ಯಕಾಂತಿ, ಉಳ್ಳಾಗಡ್ಡಿ (ಈರುಳ್ಳಿ). ವಿಜಯಪುರದ ದ್ರಾಕ್ಷಿ, ದಾಳಿಂಬೆ, ನಿಂಬೆ ಹಣ್ಣುಗಳು ಪರರಾಜ್ಯ ಹಾಗೂ ಪರದೇಶಗಳಿಗೆ ರಫ್ತು ಆಗುತ್ತವೆ.
ಆಹಾರ
ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ, ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ವಿಜಯಪುರ ದ ಜೋಳದ ರೊಟ್ಟಿ, ಸೇಂಗಾ ಚಟ್ನಿ, ಎಣ್ಣೆ ಬದನೆಕಾಯಿ ಪಲ್ಯ, ಕೆನೆಮೊಸರುಗಳು ಕರ್ನಾಟಕದ ಮೂಲೆ ಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಸಂಸ್ಕೃತಿ
thumb|ಕೃಷ್ಣ ಗೋಪಾಲ ಜೋಶಿ ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ.ಪುರುಷರು  ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ. ಮಹಿಳೆ ಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ. ಜಿಲ್ಲೆಯಲ್ಲಿ ಲಂಬಾಣಿ ಜನಾಂಗವು ವಿಶೇಷವಾಗಿದೆ.
ಹಬ್ಬಗಳು
ಪ್ರತಿವರ್ಷ ಶ್ರೀ ಸಿದ್ದೇಶ್ವರ ಜಾತ್ರಾ ಮಹೋತ್ಸ ವ, ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಭಾಷೆಗಳು
ತಾಲ್ಲೂಕಿನ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ, ಉರ್ದು ಹಾಗೂ ಇಂಗ್ಲೀಷ್ ಭಾಷೆಗಳನ್ನು ಮಾತನಾಡುತ್ತಾರೆ.
ಕಲೆ
ಲಾವಣಿ ಪದಗಳು, ಡೊಳ್ಳು ಕುಣಿತ, ಗೀಗೀ ಪದಗಳು, ಹಂತಿ ಪದಗಳು ಮತ್ತು ಮೊಹರಮ್ ಹೆಜ್ಜೆ ಕುಣಿತ ಮುಂತಾದವುಗಳು ಈ ನಾಡಿನ ಕಲೆಯಾಗಿದೆ.
ಆರ್ಥಿಕತೆ
ತಾಲ್ಲೂಕಿನಲ್ಲಿ ಆರ್ಥಿಕ ವ್ಯವಸ್ಥೆ ಮಧ್ಯಮ  ತರಗತಿಯಲ್ಲಿದೆ. ಇದರಿಂದಾಗಿ ಆರ್ಥಿಕವಾಗಿ ಹಿಂದುಳಿದಿದೆ.
ವ್ಯಾಪಾರ
ವಿಜಯಪುರ ನಗರವು ಪ್ರಮುಖ ವ್ಯಾಪಾರ ಮತ್ತು  ವಾಣಿಜ್ಯ  ಕೇಂದ್ರವಾಗಿದೆ.